Stoltenberg posle susreta sa Vučićem: NATO posvećen miru i stabilnosti na Zapadnom Balkanu\nIzvor: VOA, 17.Maj.2021, 19:28\nJens Stoltenberg, generalni sekretar Severnoatlantske alijanse (NATO) izjavio je da Alijansa poštuje vojnu neutralnost Srbije i da je NATO posvećen miru i stabilnosti na Zapadnom Balkanu. Stoltenberg je ukazao da je misija Kfora raspore]ena na Kosovu najbolji dokaz takvog opredeljenja. "Ta misija obezbeđuje mirno okruženje, slobodu kretanja za sve na Kosovu na osnovu mandata Saveta bezbednosti UN", rekao je Stoltenberg na zajedničkoj konferenciji posle razgovora sa predsednikom Srbije Aleksandrom Vučićem. "Misija KFOR-a zasnovana je na jasnom mandatu Ujedinjenih nacija i nema promena u posvećenosti NATO-a u posvećenosti misiji KFOR", rekao je generalni sekretar NATO-a. Upitan da li je tačno da će biti povećan broj vojnika iz Hrvatske u misiji KFOR-a, Stoltenberg je odgovorio da ti brojevi variraju između NATO saveznika, ali da bez obzira na to vojnici iz svih zemalja moraju da deluju na osnovu istog, dogovorenog mandata i smernica svih NATO saveznika. Naglasio je da sve trupe NATO i partnerskih zemalja na Kosovu deluju po jasno utvrđenim smernicama Ujedinjenih nacija Rezolucijom 1244. Na pitanje da li će Sjedinjene Države insistirati na bilateralnom sporazumu Beograda i Prištine i povlačenju NATO sa Kosova, Stoltenberg je kratko odgovorio da nema promene. Dodao je da je NATO, uključujući Sjedinjene Države, posvećen misiji Kfor koja je, kako je ukazao, najkonkretniji izraz posvećenosti NATO regionu. Govoreći o mogućem pristupanju Srbije Alijansi - Stoltenberg je rekao da Srbija ima pravo da sama bira svoj put. Predsednik Srbije Aleksandar Vučić rekao je da je zadovoljan razgovorima sa generalnim sekretarom NATO i da je Stoltenberg, kako je ukazao predsednik Srbije, dao jasan odgovor o očuvanju mira i stabilnosti u regionu. "On je istakao važnost Kfora i mislim da će to donesti smirenje ne samo na Kosovu i Metohiji, već u celom regionu", rekao je Vučić tokom zajedničkog obraćanja medijima sa generalnim sekratarom NATO-a. Tvrdeći da je od Stoltenberga dobio, kako se izrazio, mnogobrojna uveravanja o svim bezbednosnim pitanjima na Zapadnom Balkanu, Vučić je rekao da je, kako je naveo, imao neka pitanja u vezi sa određenim glasinama, ali da su ga Stoltenbergove reči, precizirao je, u velikoj meri umirile. Predsednik Srbije je najavio da će početkom novembra 2021. biti obeležena petnaesta godišnjica osnivanja Partnertsva za mir i rekao da je pozvao Stoltenberga na tu proslavu. "Mislim da bi njegova poseta bila sjajna potvrda naših dobrih odnosa i da će to podstaći naše odnose u budućnosti. To će biti u korist male Srbije i srpskog naroda. To je moj posao, ali mislim da će to biti dobro i korisno i za NATO", ocenio je Vučić. On je rekao da je sa Stoltenbergom posebno razgovarao o pitanjima vezanim za Kosovo, o dijalogu Beograda i Prištine i da je učinio sve što je u njegovoj moći da uveri Stoltenberga da je Srbija stopostotno posvećena procesu dijaloga i da će dati sve od sebe da bude postignuto kompromisno rešenje. "U svakom slučaju moramo očuvati mir i stabilnost koji su uvek bolja opcija od nasilja, incidenata i nemira", ukazao je predsednik Srbije. Teme razgovora dvojice zvaničnika bili su politički dijalog, partnerski i praktični mehanizmi saradnje Srbije i NATO, kao i misija KFOR i njena uloga u očuvanju bezbednosti na Kosovu.\nSvih 30 članica NATO, uključujući SAD, su predani misiji Kfora na Kosovu i za Kfor nema promene mandata, izjavio je danas u Briselu generalni sekretar NATO Jens Stoltenberg i time opovrgao glasine da neke sile traže povlačenje Kfora.Stoltenberg je to rekao posle razgovora sa srpskim predsednikom...\n20:59: ŠOK VEST: Dalić NAPUŠTA Hrvatsku!\n20:59: U Americi za 150 dana dato 300 MILIONA DOZA vakcina protiv: Broj ...\n20:58: Komesarka EU: Nećemo vraćati migrante u Srbiju\n20:58: "Zeleno svetlo" za zemlje regiona: Crnogorci nisu na listi\n20:57: SMRTNOSNOSNA STRAST Žena zadovoljavala muškarca dok je bio za v...\n20:56: ‘Black Sun 2’ and ‘Legacy’ series available on Amazon Pri...\n20:56: Tegeltija: Zbog čudnog stava delegacije Kosova nije usvojena zaj...\n20:55: Dalić napušta Hrvatsku\n20:55: Prva tuča na Euru: Sijevaju pesnice između Engleza i Škota\n20:55: List Danas poklanja karte za Exit\n20:55: Vučić čestitao Guterešu: Radujemo se nastavku saradnje FOTO\n20:50: Da li ćete opremanje stana platiti upola manje? Otkrivamo od če...


EPIDEMIOLOG: Vučićeva odluka da poseti bolesno dete NERAZUMNA – Gerila\nGerila > Društvo > EPIDEMIOLOG: Vučićeva odluka da poseti bolesno dete NERAZUMNA\nEPIDEMIOLOG: Vučićeva odluka da poseti bolesno dete NERAZUMNA\nobjavljeno na Feb. 20, 2019 u 4:10 pm\nEpidemiolog Zoran Radovanović, komentarišući jučerašnju posetu predsednika Aleksandra Vučića Institutu za majku i dete, u sezoni gripa, kaže da to nije razumno uraditi u okviru odeljenja hematoonkologije, gde su mališani osetljivi na svaku infekciju. On, za talas.rs, ističe da takva poseta nosi rizik koji ne može da se otkloni.\nEpidemiolog doktor Zoran Radovanović kaže da deca, koja se nalaze na odeljenju hematoonkologije primaju imuno-supresivnu terapiju pošto im je otpornost jako smanjena lekovima, pa su osetljivi na svaku infekciju.\nPROČITAJTE JOŠ: VUČIĆ BEZ MASKE: ZAŠTO SU DECA NA HEMOTERAPIJI BILA IZLOŽENA OPASNIM VIRUSIMA?!\nMeđutim, na pitanje da li je Vučićeva poseta uopšte moguća ili nije, u takvim okolnostima, doktor Radovanović (na slici ispod) odgovara da to pre svega nije razumno uraditi u okviru takvog bolničkog odeljenja.\nU razgovoru za Talas, epidemiolog ističe da nije toliko strašno što je predsednik upao tamo gde ne sme, već je mnogo strašnije što ga niko nije sprečio. A najstrašnije od svega, kaže Radovanović, jeste što se niko nije usudio ni da Vučiću pravilno navuče zaštitnu odeću i masku i da ga spreči da dođe u dodir sa detetom.\nDoktor Radovanović ističe da takva poseta sa sobom nosi rizik koji ne može da se otkloni.\n“Čak i da je Vučić imao kompletno zaštitno odelo, rukavice i masku, ni tada rizik ne bi bio u potpunosti otklonjen. Jedino majke mogu da borave sa decom, zato što je to i psihološki važno, ali takav boravak se radi po najstrožim propisima”, zaključuje doktor Radovanović.\nJedan od prisutnih doktora je pokušao da upozori predsednika da ne ulazi u sobu gde se nalazi obolelo dete, ali je Vučić ušao.\nNa pitanje N1 o rizicima ove posete, ministar zdravlja Zlatibor Lončar je rekao da najodgovornije tvrdi da je taj događaj organizovan po svim pravilima epidemiologa koji su dali, da slučajno neko ne bude ugrožen. “Ne možete ovo da poredite sa nekim dugim neorganizovanim ili sličnim stvarima. To su deca sa najtežim oboljenjima za koju je kranje neizvesno šta će biti i kad ima želju da hoće da vidi predsednika – a videli ste i onaj dečko Ognjen koji hoće da se slika sa njim, e onda kad ispoštujete sve to, onda je valjda najmanja stvar ispuniti želju tom detetu, mislim da to nije prevelika želja”, naveo je Lončar.\nPodaci pokazuju da je od početka sezone obolelo više od 100.000 ljudi, dok je zbog komplikacija izazvanih gripom umrlo najmanje 30 osoba. Početak nedelje, prema tvrdnjama ministra zdravlja Zlatibora Lončara, beleži poboljšanje.\nTagovibolesna decadecadoktor zoran radovanovićepidemiolog zoran radovanovićhemoterapijanaprednjacisnssrpska napredna strankavirus gripavučić na klinici\nNaprednjački kadrovi upropastili EPS, proizvodnja struje 200 miliona evra ispod plana


Skupština KK Metalac - MARSH online\nPočetna Vesti HomePage Skupština KK Metalac\nSkupština KK Metalac\nPostavljeno 7 dеcеmbrа, 2015\nKK Metalac u petak je održao Skupštinu kluba. Pored rezultata rada i finansijskog izveštaja, usvojena je i odluka o proširenju broja članova UO sa 7 na 14, a uz jedan uzdržan glas doneta je odluka da tročlana komisija započne proceruru promene imena kluba. Obzirom da je grad osnivač, klub ne može sam doneti takvu odluku, već će se sagledati u saradnji sa nadlenima u Valjevu da li postoje zakonske osnove promene imena i da li je pozitivan stav o tome građana. Razlog je da se prvensteno kroz uspehe kluba promoviše i grad.\nJedan od novih članova UO je i glumac Miki Manojlović koji smatra da nije mali uspeh kluba, koji ne pripada nekom od centara, da sa skromnim budžetom uspeva da pobedi i mnogo moćnije ekipe, a sa svoje strane učiniće sve da pomogne klubu.\nPrema finansijskom izveštaju klub duguje oko 25 miliona dinara, ali ima nagoveštaja da bi već početkom godine prevashodno dug za plate mogao biti izmiren. Novi članovi UO između ostalog su i Mihailo Jokić, Petković,\nPrethodna objava Multimedijalna prezentacija “Iz valjeva ka Povlenu”\nSledeća objava Osam medalja na turniru „ Trofej Obrenovca 2015“


Ukrajina se protivi odluci da joj se oduzme organizacija Eurosonga | Aktuelno\nUkrajina se protivi odluci da joj se oduzme organizacija Eurosonga\nUkrajinski Kaluš orkestar pobijedio je prošlog mjeseca u Torinu.\nUkrajina, koja je ove godine pobijedila na takmičenju za pjesmu Evrovizije, osudila je odluku da joj se oduzme domaćinstvo sljedeće godine, donešenu zbog ruske invazije, prenose Agencije.\n„Ukrajina se ne slaže s prirodom odluke koju je donijela Evropska radiodifuzna unija (EBU)“, rekao je u saopštenju ministar kulture Oleksandr Tkačenko.\n„Tražimo dodatne pregovore o domaćinstvu Evrovizije 2023. u Ukrajini“, rekao je.\nEBU je u petak objavio da se Evrovizija 2023. godine ne može održati u Ukrajini zbog rata, dodavši da je u pregovorima s BBC-jem da se takmičenje održi u Velikoj Britaniji.\n“Ukrajinska javna televizija UA:PBC ne može da ispuni operativne i bezbjednosne garancije potrebne da televizija bude domaćin, da organizuje i producira Evroviziju prema pravilima ESC-a”, saopštio je ESC (Eurovision Song Contest) na Tviteru.\n“EBU želi da zahvali UA:PBC-u na njihovoj svesrdnoj saradnji i predanosti u istraživanju svih scenarija u nedjeljama nakon što je u Torinu pobijedio Kaluš orkestar, i dijeli svoju tugu i razočarenje što se takmičenje sljedeće godine ne može održati u Ukrajini.”\n“Očigledno je da ovo nisu okolnosti koje bi iko želio. Naravno da ćemo raspravljati o tome da BBC bude domaćin Evrovizije”, naveli su iz BBC-a.\nTradicionalno, pobjednik Evrovizije domaćin je takmičenja sljedeće godine, ali bezbjednosne i operativne garancije potrebne da televizija održi takmičenje, znače da će tu priliku dobiti zemlja koja je završila kao druga.\n“Naša je puna namjera da se na takmičenju dogodine jasno vidi ukrajinska pobjeda”, saopštio je EBU.


Žene poljoprivrednice protiv korone | Agroportal.ba\nUN Women u BiH provodi kampanju “Hvala vam, heroine”, s ciljem da pruži podršku i iskaže zahvalnost ženama koje učestvuju u odgovoru na pandemiju COVID-19, ali i da ukaže na rodni aspekt pandemije.\nKampanja kroz priče uspješnih žena podsjeća na ključni doprinos žena u prevazilaženju krize izazvane pandemijom.\nJedna od takvih žena je i Drena Đukić, viša stručna saradnica za zadrugarstvo pri Ministarstvu poljoprivrede RS.\nKako kažu u UN Women u BiH, kroz profesionalni, ali i privatni angažman, Drena aktivno, i u vremenu pandemije, doprinosi jačanju položaja žena u ruralnim područjima.\nMinistarstvo finansira poslovne aktivnosti udruženja žena u ruralnom području, a pružamo i podršku pri otkupu poljoprivrednih proizvoda. U saradnji sa UN Women u BiH realizujemo obuke žena i omogućavamo im da stečena znanja i praktično primijene. Naš prioritet su žene koje žive na selu u otežanim ekonomskim i socijalnim uslovima.\nDrena živi u Ribniku na porodičnom imanju i u slobodno vrijeme se sa porodicom bavi poljoprivredom, a tokom pandemije COVID-19 to se pokazalo itekako korisnim.\nNa porodičnom imanju proizvodim potrebnu hranu za svoju porodicu, a u trgovinama kupujem uglavnom potrepštine koje ne proizvodim na svojoj njivi ili u štali, a to su začini, kafa, šećer i hemikalije. Tokom pandemije koronavirusa sam povećala sjetvene površine i zasijala biljne kulture za ishranu, jer smo zabranom kretanja uvidjeli da je nama na selu puno lakše. Nismo morali ići u nabavku hrane svaki dan, hranili smo se proizvodima koje smo sami proizveli.\nNažalost, Drena i članovi njene porodice bili su zaraženi korona virusom i nekoliko dana su proveli u izolaciji i u bolnici. Veliku podršku su im pružile komšije i prijatelji.\nSada smo svi dobro i vratili smo se svakodnevnim obavezama. Važno je da svi budemo savjesni i odgovorni i da poštujemo preporučene preventivne mjere, jer svako od nas može mnogo uraditi i za sebe i za društvo.\nKaže Drena Đukić, u svojoj priči o borbi sa korona virusom.\nPročitajte još... U FBiH nastavljen trend smanjenja proizvodnje i prodaje šumskih sortimenata\nI dalje se i u svom poslu i u privatnom životu bori za unapređenje položaja žena na selu, kroz obuke i pristup grantovima koji bi omogućili inicijalna sredstva za pokretanje agrobiznisa.\nTokom pandemije korona virusa, tvrdi Drena, pokazalo se koliko je važan uzgoj domaće hrane, ali i solidarnost među ljudima u lokalnim zajednicama.\nKampanja “Hvala vam, heroine” se realizuje na društvenim mrežama, gdje se mogu pročitati priče i o ženama i njihovoj borbi sa pandemijom.\nMinistarstvo Poljoprivrede RS Poljoprivreda un women Žene


Privredno društvo „Potiski Vodovodi" Iz Horgoša kupilo pet vozila\nPreduzeću su isporučena dva mala teretna kamiona, jedan kombi, jedna kombinovana mašina za utovaranje i kiper. Mašine će biti upotrebljivane tokom građevinskih radova preduzeća.\nPrivredno društvo „Potiski Vodovodi" iz Horgoša bavi se odvođenjem pijaće vode i otpadnih voda. Veliki deo njihovih prihoda dolazi od izgradnje vodovodnih mreža. Ovo ulaganje je bilo potrebno zbog modernizacije samog rada.\nDušan Glišić, direktor Privrednog društva „Potiski Vodovodi": „Našli smo se u takvoj situaciji da su naše teške mašine i bageri već odradili od 15-18 hiljada radnih sati, što je rezultiralo stalnim popravkama i ogromnim troškovima, a to naravno ima uticaja na performanse i efikasnost, kao i na poslovne rezultate preduzeća. Kupovinom ovih vozila možemo u velikoj meri povećati performanse preduzeća, na taj način smanjiti troškove, a pored toga poboljšati i uslove rada."\nPreduzeću su isporučena dva mala teretna kamiona, jedan kombi, jedna kombinovana mašina za utovaranje i kiper.\nRobert Fejstamer, predsednik opštine Kanjiža: „Govorimo o ovih pet vozila koja se nalaze iza mene, koja zadovoljavaju različite potrebe radnika koji rade na terenu, bilo da su to vozila pogodna za prevoz radnika ili vozila pogodna za izvođenje zemljanih radova."\nVrednost investicije je blizu 200 hiljada evra, od čega je deo finansiran iz budžeta javnog preduzeća, dok je nedostajući iznos obezbeđen putem lizinga.\nProširenje kanalizacione mreže u Horgošu


POTPISAN PROTOKOL O SARADNJI IZMEĐU JP PUTEVI SRBIJE I JKP „DONJI MILANOVAC“: Parkinzi i odmorišta na dunavskoj magistrali dobijaju lepši izgled | Radio Magnum 103 MHz\nHome / Donji Milanovac / POTPISAN PROTOKOL O SARADNJI IZMEĐU JP PUTEVI SRBIJE I JKP „DONJI MILANOVAC“: Parkinzi i odmorišta na dunavskoj magistrali dobijaju lepši izgled\nPOTPISAN PROTOKOL O SARADNJI IZMEĐU JP PUTEVI SRBIJE I JKP „DONJI MILANOVAC“: Parkinzi i odmorišta na dunavskoj magistrali dobijaju lepši izgled\nU Zaječaru je juče potpisan Protokol o saradnji u upravljanju komunalnim otpadom na uređenim parkinzima –odmorištima u opštini Majdanpek.\nDomaćin ovog događaja, koji može da bude prekretnica u zajedničkom ophođenju prema turistima, bila je Regionalna agencija za razvoj istočne Srbije. U ime Javnog preduzeća Putevi Srbije Protokol je potpisao Aca Tričkovi, glavni inžinjer, a u ime JKP ,“Donji Milanovac“ direkor Saša Librić. Opština Majdanpek i RARIS su ovom prilikom potpisali i apel prema JP Putevi Srbije.\n-Protokol je potpisan na inicijativu opštine Majdanpek. Na osnovu toga je uspostavljena saradnja između JP Putevi Srbije, JKP Donji Milanovac i opštine Majdanpek, sa idejom da malo unaprede prostor na parkinzima i odmorištima na Dunavskoj magistrali. Sa druge strane opština Majdanpek i RARIS su potpisali zajednički apel Putevima Srbije sa predlogom da se unaprede i malo bolje urede parkinzi, kako bi oni mogli da služe i biciklistima obzirom da je njihov broj iz godine u godinu sve veći. Opština Majdanpek je, kao i sve podunavske opštine u istočnoj Srbiji, na jednoj međunarodnoj biciklističkoj ruti koja se kreće dolinom Dunava, rekao je Vladan Jeremić, direktor RARIS-a.\nOvaj apel su potpisali zamenik predsednika opštine Majdanpek Srećko Nikolić i direktor RARIS-a.\nSrećko Nikolić, zamenik predsednika opštine Majdanpek je ovom prilikom rekao da je JP Putevi Srbije odavno napravilo više odmorišta za turiste, ali da ona nisu bila adekvatno održavana, opremljena i uređena.\n-Problem je i otpad koji se skuplja i koji se redovno ne odnosi odande. Usaglašenost između Puteva Srbije, Nacionalnog parka Đerdap, opštine Majdanpek i lokalnih komunalnih preduzeća je bila problem, pa su odmorišta došla u takvu fazu da više ili nisu služila svojoj svrsi ili su bila ruglo za lokalnu samoupravu, opštinu i našu zemlju kroz koju većinom prolaze strani turisti. Mi smo zajedno sa RARIS-om pokrenuli ovu inicijativu da to presečemo i da preduzmemo određene mere kako bi ta odmorišta služila svrsi, da bi se biciklisti na njima što više zadržavali. Ova ideja i njen rezultat bi trebalo da se prenesu i na lokane samouprave i da cela istočna Srbija na ovaj način reši svoja odmorišta pored magistralnih, a možda i pored lokalnih puteva, kazao je Nikolić.\nOn je dodao da su se do sad uvek preplitala pitanja oko toga šta je u čijoj nadležnosti.\n-Lokalne samouprave oko puteva nisu htele mnogo da se mešaju kako ne bi ilazile u poslove javnih preduzeća koje su za to zadužena. Razmišljajući o problemima koji se pojavljuju zbog nesaradnje javnih preduzeća čiji je osnivač Republika i javnih preduzeća čiji je osnivač lokalna samouprava mi smo na neki način zatražili pomoć od RARIS-a i došlo je do rezultata na zadovoljstvo svih. Mislim da će ovo uraditi i opština Golubac, opština Kladovo, opština Negotin i druge opštine, istakao je Nikolić.\nAca Tričković iz Puteva Srbije je ovom prilikom rekao da je ova inicijativa koja je pokrenuta za njih sasvim prihvatljiva, jer se radi o prostoru uz sam kolovoz.\n-Obaveza koju mi ovim dodatno preuzimamo je da posle više godina uredimo ta odmorišta, da ih obnovima onim što nedostaje . Samim tim stvorićemo bolju sliku i o našem putu i o našoj državi. Do sada nam je bio problem odnošenje komunalnog otpada, jer to nije u našoj delatnosti, pa je ova inicijativa odmah naišla na odobravanje. I ja se nadam da će to biti primer i mnogim drugim opštinama. Nadam se da ćemo do polovine juna imati sve uređeno kako smo i predvideli, istakao je Tričković.\nOtpad sa parkinga i odmorišta odvoziće javno komunalno preduzeće ,,Donji Milanovac“.\n-Ono što je RARIS uradio je i u interesu Puteva Srbije i u interesu JKP. Potpuni efekat postići će se tek nakon obnove svih stajališta. Većina odmorišta se nalazi na Đerdapskoj magistrali. Njihovim uređenjem biće omogućeno svim turistima, odnosno najvećim deom biciklistima koji prolaze, da uživaju u lepotama prirode. Ovo je odličan marketing pejzaža kojim raspolaže opština Majdanpek, odnosno Donji Milanovac. Drago mi je da je inicijativa potekla od RARIS-a, kuće koja je dala jako dobre rezultate u proteklom periodu, što se tiče opštine Majdanpek. Ovim ćemo unaprediti sve ono što do sada nismo u proteklim godinama, dodao je direktor ovog preduzeća Saša Librić.\nJP Putevi Srbije će o svom trošku pored održavanja putne infrastrukture obratiti veću pažnju ubuduće i na parkinge i na odmorišta. Na pet uređenih parkinga na državnom putu postaviće odgovarajuće korpe za komunalni otpad, klupe, češljevi za parkiranje bicikli. Popravka i obnova Javno poreduzeće Putevi Srbije koštaće oko sto hiljada dinara ukupno. I u narednom periodu oni će brinuti o izgledu, redovnom održavanju, popravci i zameni posuda za komunalni otpad. Rezulatat svega će biti da više neće biti prebacivanja odgovornosti nego će svako raditi svoj posao, a realizaciji će se pristupiti odmah nakon potpisivanja Sporazuma.\nBIĆE UREĐENI I IZVORI PORED PUTEVA\n-Mi imamo i mnogo izvora pitke vode pored naših puteva koja su urađeni pre mnogo godina i koja su u strahovito lošem stanju, pa ćemo i time morati da se pozabavimo. Nadam se da ćemo u narednom vremenskom periodu rešiti sve ove probleme, istakao je Nikolić.


Delegacija vodeće svetske investicione banke danas u Beogradu\nGoldman Saks najviše zainteresovan za energetiku, poljoprivredu i metalurgiju\nDelegacija Goldman Saksa, jedne od vodećih svetskih investicionih banaka, posetiće danas i sutra Srbiju, gde će sa predstavnicima republičke vlade razgovarati o projektima koje Srbija nudi i mogućnostima za investiranje.\nBeograd 23. jul 2013. 18:44\nDomaćin predstavnicima Goldman Saksa je ministarka energetike, razvoja i zaštite životne sredine Zorana Mihajlović, a predstavnici kompanije sastaće se i sa prvim potpredsednikom Vlade Aleksandrom Vučićem. Takođe, planirani su i susreti sa ministrom poljoprivrede, vodoprivrede i šumarstva Goranom Kneževićem, predstavnicima Ministarstva spoljne i unutrašnje trgovine i telekomunikacija, Direkcije za robne rezerve, kao i sa poslovodstvom Transnafte, Žita Srbije i Žita Vojvodine. Delegacija Goldman Saksa posetiće i RTB Bor, gde će se upoznati sa poslovanjem tog preduzeća i planiranim razvojnim projektima. Jedna od glavnih tema razgovora biće formiranje obaveznih rezervi naftnih derivata u Srbiji, kao i moguća dokapitalizacija kompanije RTB Bor. Pored toga, biće reči i o mogućnostima za saradnju u oblasti finansiranja proizvodnje, izvoza i uvoza žitarica, šećera i metala.\nU delegaciji kompanije koja dolazi u Srbiju su Rijad Jusuf, direktor za tržišta u razvoju u sedištu Goldman Saksa u Njujorku, Dejvid Galager, direktor za robe u kancelariji za međunarodne odnose u Londonu, i Leor Seder, direktor za lokalno poslovanje klijenata za tržišta u razvoju u Londonu. Dolazak Goldman Saksa predstavlja prvu posetu velike svetske investicione banke Srbiji posle odluke Evropskog saveta da do kraja januara započne pregovore o pridruživanju Evropskoj uniji sa Srbijom.\n- Odluka Vlade Srbije da se u narednom periodu fokusira na razvoj privrede, konsolidovanje javnih finansija, restrukturiranje državnih preduzeća i otvaranje radnih mesta nije prošla nezapaženo kod poslovnih krugova u inostranstvu i kao rezultat imamo dolazak delegacije Goldman Saksa u Srbiju. Pokušaćemo da u razgovoru sa njima definišemo konkretne mogućnosti za saradnju i investiranje od poljoprivrede, preko metalurgije, do obaveznih rezervi nafte - ističe povodom posete ministarka Mihajlović. Ona se sa delegacijom te investicione banke prethodno sastala 6. juna godine u Beogradu, na inicijativu predstavnika Goldman Saksa koji su se interesovali za projekte predstavljene u knjizi prioritetnih projekata iz oblasti energetike i zaštite životne sredine.\nGoran Nikolić, saradnik Instituta za evropske studije, naglašava da se velike svetske investicione banke poput Goldman Saksa uglavnom interesuju za dokapitalizaciju kompanija.\n- Njihov cilj je da postanu manjinski vlasnici onih kompanija za koje ocene da mogu da posluju profitabilno i višestruko vrate uloženo. Kada je reč o Srbiji, pretpostavljam da su zainteresovani za one privredne oblasti u kojima smo najjači. A to su svakako energetika, poljoprivreda, ali i metalurgija, pa otuda interesovanje i za RTB Bor. Te tri privredne grane u Srbiji imaju perspektivu i vredne su ulaganja. Lično smatram da bi strani investitori i finansijeri posebno trebalo da se zainteresuju za oblast energetike. Reč je o veoma isplativim investicijama u Srbiji jer naša zemlja raspolaže potrebnim zalihama uglja i vodnih tokova, a struja je proizvod koji uvek može naći kupca na tržištu - naglašava naš sagovornik.\nMilan Prostran, savetnik za poljoprivredu u Privrednoj komori Srbije, kaže da je potpuno razumljivo interesovanje Goldman Saksa i drugih investitora za ulaganje u proizvodnju žitarica jer ta ulaganja nisu velika, ali njihov krajnji efekat može da bude i te kako povoljan za investitora.\n- U svetskoj tržišnoj privredi je prisutna takozvana podela rada, odnosno tačno se za šta je ko u određenoj oblasti u mogućnosti da konkuriše. Što se više budemo približavali Evropskoj uniji u procesu pridruživanja, to će biti sve izraženije. Kada govorimo o poljoprivredi, jasno je da Srbija ne može da bude konkurentna na tržištu kada je reč o proizvodnji mleka, mlečnih proizvoda i mesa, izuzev junetine. Ono što je naša šansa i što može da privuče strane investicije je proizvodnja pšenice i kukuruza. I u jednom i u drugom slučaju mi imamo značajne viškove koje možemo da izvozimo. A pšenica i kukuruz su berzanske robe, za koje uvek može da se nađe adekvatan kupac širom sveta. S obzirom da imamo veću proizvodnju nego što je potrebna za podmirivanje potreba domaćeg stanovništva, a o tome slikovito govore viškovi od milion tona pšenice i dva miliona tona kukuruza, upravo je to oblast u poljoprivredi na koju treba da se koncentrišemo jer može da nam pruži značajne rezultate i privuče ozbiljne strane investicije - zaključuje naš sagovornik.\nPrvi u svetu po prihodu u investicionom sektoru\nGoldman Saks grupa je multinacionalna investiciona banka koja posluje u oblastima bankarstva, hartija od vrednosti, upravljanja investicijama i drugim finansijskim uslugama. Ta kompanija zapošljava oko 30.000 ljudi širom sveta i trenutno je prva po neto prihodu u investicionom sektoru u svetu. U 2011. godini Goldman Saks grupa ostvarila je neto profit od 2,5 milijardi dolara.


Auto osiguranje - Provlačenje između automobila može da bude fatalno\nProvlačenje između automobila može da bude fatalno\nSezona vožnje dvotočkaša u punom je jeku. Sa masovnijom pojavom motocikala i skutera na našim ulicama, povećava se i bezbednosni rizik po ove učesnike u saobraćaju.\nJedna od glavnih prednosti dvotočkaša u vožnji po gradskim ulicama je njihova mobilnost i mogućnost da se kreću između automobila koji se nalaze u susednim voznim trakama.\nZnajući da mogu lako da se provuku između dva automobila u pokretu, motociklisti neretko pretiču druga vozila čak i kada im u susret dolaze automobili iz suprotnog smera.\nNajčešće takvi manevri prođu bez posledica, ali sledeći snimak pokazuje da ovakvo preticanje može da bude pogubno po vozače motocikala:\nIako su za bezbednost motociklista u saobraćaju prvenstveno odgovorni oni sami, vozači automobila treba da budu posebno obazrivi kako bi se izbegle saobraćajne nesreće kao ova - češće gledanje u retrovizor i praćenje pogledom kretanje motocikla koji vam dolazi otpozadi, može da sačuva ljudski život.\nNa vozačima motocikala i skutera je da poštuju propise i nose zaštitnu opremu, dok vozači automobila i drugih četvorotočkaša treba da imaju na umu da su motociklisti veoma ranjivi i nezaštićeni.\nČak i pri malim brzinama, udarac u druga vozila ili pad sa motocikla može kod vozača dvotočkaša da izazove teške povrede.


BANJALUČKA POLICIJA U AKCIJI: Sedam osoba uhapšeno i ispitano zbog posjedovanja droge | Banja Luka 24 sata\nHome Crna hronika BANJALUČKA POLICIJA U AKCIJI: Sedam osoba uhapšeno i ispitano zbog posjedovanja droge\nBANJALUČKA POLICIJA U AKCIJI: Sedam osoba uhapšeno i ispitano zbog posjedovanja droge\nPripadnici Policijske uprave Banjaluka proteklog vikenda su na području grada uhapsili i ispitali sedam osoba kod kojih je pronađena određena količina marihuane, kokaina i spida, kao i više tableta ekstazija.\nPrekršajna ili krivična odgovornost ovih osoba biće utvrđena nakon završenih potrebnih mjera i radnji, o čemu će biti obaviješteni nadležni ograni, saopšteno je iz banjalučke Policijske uprave.\nPripadnici ove uprave su proteklog vikenda realizovali pojačane aktivnosti radi sprečavanja krivičnih djela i prekršaja sa posebnim akcentom na prevenciju i sankcionisanje inkriminisanih radnji iz oblasti zloupotrebe droge.\nU policiji kažu da su preduzeli i niz mjera kojima su sankcionisana lica zbog počinjenih prekršaja po Zakonu o javnom redu i miru i Zakona o osnovama bezbjednosti saobraćaja na putevima u BiH, što će biti nastavljeno.\nFERK uputio u raspravu četiri nacrta dozvola za proizvodnju električne energije


Uhapšen ratni zločinac Ratko Mladić\nThursday, 26 May 2011 12:10\nNajtraženiji ratni zločinac krio se kao kakva tetka u kući bližeg rođaka\n13:55 Mladić na putu za Hag\nRatka Mladića su pripadnici BIA-e sproveli u avion, koji se, tvrde, već nalazi u zraku i na putu za Haag.\n13:33 Kuća u kojoj je uhapšen već nekoliko puta pretresana\nPrema potvrđenim informacijama iz Srbije, kuća u Zrenjaninu već je nekoliko puta bila pretresana. Mladić je, kaže se, živio siromašno kako ne bi skrenuo pažnju na sebe, kao uostalom, i ostali mještani. U Lazarevu ima puno izbjeglica iz BiH, a većina komšija je u srodstvu s Mladićem.\n13:17 Tadić slavodobitno izjavio: "Skinuta ljaga" sa Srbije\n"Hapšenjem smo okončali težak period i 'skinuli ljagu' sa Srbije i srpskog naroda. Ova akcija je pokazala da su institucije države Srbije učinile ovu zemlju sigurnom", rekao je Tadić.\n13:13 Tadić potvrdio da je Mladić uhapšen\nPredsjednik Srbije Boris Tadić potvrdio je hapšenje Ratka Mladića na vanrednoj press-konferenciji.\n13:11 Vanredno zasedanje kriznog štaba\nU toku je zasjedanje kriznog štaba poslije hapšenja Ratka Mladića. Tužilac Vladimir Vukčević se hitno vraća sa Briona gdje je trebalo da se sastane sa Seržom Bramercom, a koordinator tajnih službi Miodrag Rakić se hitno vraća iz Amerike.\n13:10 Evropska komisija: Hapšenje Mladića bilo bi jasan znak da Srbija želi naprijed\nEvropska komisija očekuje zvaničnu potvrdu vesti da je uhapšen Ratko Mladić i ocjenjuje da, ukoliko se to potvrdi kao tačno, za Evropsku komisiju znači jasnu potvrdu da Srbija zaista želi da napreduje na svom evropskom putu, saopšteno je u Briselu.\n"Ukoliko je čovek koji je uhapšen zaista Ratko Mladić, to znacci da je Srbija shvatila važnost pune saradnje sa Haškim tribunalom i pomirenja (u regionu) i da je odlučila da želi da napreduje na svom evropskom putu", rekla je predstavnica za štampu evropskog komesara za proširenje Štefana Fiela Natsasa Batler na konferenciji za novinare.\n13:00 Svi svjetski mediji prenijeli informaciju\nGuardianov izvor iz MUP-a Srbije potvrdio informaciju o hapšenju Mladića.\n12:46 Uhapšen u Zrenjaninu\nMladić je uhapšen u selu Lazarevo kod Zrenjanina, javljaju srbijanski mediji.\n12:36 Pritvoren na Banjici\nMladić se trenutno nalazi u prostorijama BIA na Banjici.\n12:30 Pretres kuće Mladićevog rođaka u toku\nSrbijanski mediji javljaju kako je u toku pretres kuće rođaka Ratka Mladića u Zrenjaninu, što može imati veze s lokacijom na kojoj je i on uhapšen, ali i nemora.\n12:07 Zakazana press-konferencija\nNezvanična informacija iz MUP-a Srbije kaže da je Komadiću nakon hapšenja uzet uzorak DNK-a i predat na analizu nakon koje će se sa sigurnošću moći reći da li je zaista riječ o zločincu Mladiću.\nU narednim minutama očekuje se potvrda od Specijalnog Tužiteljstva za ratne zločine Republike Srbije, a znakovito je da je predsjednik Srbije Boris Tadić za 13 sati zakazao press-konferenciju.\n12:02 Uhapšen Ratko Mladić?\nPrema još uvijek nepotvrđenim informacijama iz MUP-a Srbije u ranim jutarnjim satima, na još uvijek nepoznatoj lokaciji, uhapšen je Milorad Komadić, odnosno najtraženiji ratni zločinac Ratko Mladić.\nIako u ovom trenutku nema previše detalja o cijeloj akciji, kao i lokaciji gdje se krio Mladić, špekulira se da je "hapšenje navodno uslijedilo nakon dojave da Komadić raspolaže nekim identifikacijskim oznakama Ratka Mladića".\nPreuzeto sa http://www.dnevniavaz.ba


U Brčkom od večeras na snazi oštrije mjere - BIGportal.ba\n22 Novembra, 2020 22 Novembra, 2020 0126\nPolicijski čas počinje u 22.00 časa i trajaće do 5.00 časova ujutro, a nove mjere obuhvataju obustavu rada škola, kladionica, ugostiteljskih objekata, javnog prevoza, teretana i fitnes-centara, a uvodi se poseban režim rada u Javnoj zdrvastvenoj ustanovi “Zdravstveni centar Brčko”.\n“Zabranjuju su svi oblici javnog okupljanja, uključujući i veća okupljanja u privatnim objektima. Rad u javnim ustanovama će biti organizovan tako da se izbjegne prisustvo većeg broja lica na radom mjestu. Ograničava se prisustvo na sahrana i dženazama do 30 lica”, rekao je šef Odjeljenja za zdravstvo u Vladi distrikta Akif Pezerović.\n“Napominjemo da spisak tih radnika mora potpisati ovlašteno lice, odnosno direktor, i mora biti poslat sa službenog mejla na mejl adresu policije okc@policijabdbih.gov.va”, naveli su iz policija.


Dodik: U BIH neće biti rata | Novinska agencija Beta\nREGION | 22.05.2019 16:35 > 22.05 16:35\n"Mislim, medjutim, da je to plan razvijenih evropskih zemalja da 'usisaju' najkvalitetniji kadar, jer su oni u tom pogledu u strašnom deficitu", kazao je.\nDodik veruje da je predsedniku VSTS-a nameštena afera o primanju mita\nPredsedavajući Predsedništva Bosne i Hercegovine Milorad Dodik izjavio je danas da je predsedniku Visokog sudskog i tužilačkog saveta (VSTS) "namešten" skandal o primanju mita da bi uticao na krivične istrage.\n"I kao svi što dolaze sa tom ambicijom, završava na ovaj način, lažnim optužbama, verujem. Ovo je sve izgubilo smisao", kazao je on.\nOn je rekao da je lično protiv VSTS-a, jer je, kako je ocenio, ta institucija vanustavna.\nPredsedavajući Predsedništva BiH potom je izvredjao novinara Žurnala Avdu Avdića, koji je objavio priču o predsedniku VSTS-a, optuživši ga da radi za obaveštajnu službu.\nU današnjem tekstu Žurnala navodi se da je za predsednika VSTS-a Milana Tegeltiju, inspektor Agencije za istrage i zaštitu (SIPA) iz Banjaluke Marko Pandža preuzeo 2.000 KM (oko hiljadu evra), da, kako se tvrdi u tesktu, ubrza istragu za biznismena Nermina Aleševića iz Velike Kladuše.\nTegeltija je juče najavio tužbu za klevetu protiv novinara Avdića i Žurnala, a iz tog portala je odgovoreno da poseduju dokaze za sve napisano u tekstovima.\nZa sutra je najavljena vanredna sednica VSTS, a na dnevnom redu sednice je samo jedna tačka Informacija predsednika VSTS-a BiH.\nOni će, kako prenosi list, razgovarati u okviru medjunarodnog ekonomskog foruma koji se održava od 6. do 8. juna u Sankt Peterburgu.


Petković: Manifestacija političkog nasilјa i nedvosmisleno kršenje sporazuma Beograda i Prištine - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: Manifestacija političkog nasilјa i nedvosmisleno kršenje sporazuma Beograda i Prištine\nTakozvana ministarka spolјnih poslova samoproglašenog Kosova Melјiza Haradinaj danas je još jednom javno razotkrila svoju ambiciju da bude akter destabilizacije prilika u regionu.\nNјena izjava da predsedniku Srbije Aleksandru Vučiću do dalјeg neće biti dozvolјen dolazak na Kosovo i Metohiju jeste manifestacija političkog nasilјa i nedvosmisleno kršenje sporazuma Beograda i Prištine kojima se regulišu posete zvaničnika i sloboda kretanja, kao i svih pravila civilizovanog ponašanja.\nU atmosferi u kojoj su mržnja i neprijatelјstvo prema Srbima i Beogradu dominantna politička ideologija u Prištini nemoguće je efikasno raditi na normalizaciji odnosa.\nPodsećam da je Melјiza Haradinaj imala i nepristojne i neumesne komentare tokom trodnevne žalosti za upokojenim patrijarhom Irinejem, i tada nismo reagovali upravo iz poštovanja prema tuzi i bolu našeg naroda, ali njeno neobuzdano ponašanje se više ne može tolerisati.\nSa žalјenjem zbog ovakvog neodgovornog odnosa Melјize Haradinaj prema budućnosti dijaloga i predsedniku Vučiću, kao glavnom inicijatoru i promoteru procesa pomirenja i normalizacije odnosa u regionu, o njenom najnovijem ispadu informisao sam relevantne međunarodne instance.\nPozivam još jednom predstavnike Albanaca u Prištini da shvate da ne živimo ni u 2000. ni u 2008. godini, i da svoje retrogradne javne nastupe i praksu stalnog opstruiranja procesa normalizacije zamene najzad modernom i konstruktivnom politikom koja će biti od koristi čitavom regionu, ali pre svega Albancima na Kosovu i Metohiji koji i dalјe žive kao taoci sopstvenih političkih lidera u nametnutom paralelnom univerzumu.


Još manje plate tokom bolovanja i odmora - Knjaževačke novine\nDobro došli » Još manje plate tokom bolovanja i odmora\nAko prođe Vujovićeva varijanta zakona o platama u javnom sektoru, zarade oko 500.000 državnih službenika biće drastično manje u danima bolovanja i odmora.\nMinistar finansija Dušan Vujović, naime, insistira da se tokom odsustva zaposlenih zbog bolovanja, odmora ili slobodnih dana za 35 odsto umanji osnovna plata, a ne prosek 12-mesečnih primanja u koji ulaze i dodaci za dežurstva, rad vikendom i praznikom, prekovremeni rad, noćni rad, regres…\nPo Vujovićevom scenariju, primera radi, primanja lekara specijaliste koji bi mesec dana bio na bolovanju bila bi bukvalno prepolovljena i iznosila bi oko 47.000 umesto 96.000 dinara (vidi okvir).\nTo je samo jedna od stvari oko kojih Vujović pravi problem iako se, prema rečima sindikalaca, prethodno saglasio sa nacrtom zakona koji je uradilo Ministarstvo za državnu upravu i lokalnu samoupravu i koji bi znatno manje udarao po džepu zaposlene u javnom sektoru.\nVujović je na sednici Socijalno-ekonomskog saveta insistirao na ovim izmenama pretivši čak i ostavkom ako ne budu usvojene. Sindikati tvrde da postoje najave da će i minuli rad biti isključen iz nacrta te da će time radnici imati manja prava od onih koja su im garantovana Zakonom o radu.\n– Ministar Vujović se zalaže za to da minuli rad praktično bude ukinut, odnosno da se ne obračunava tih 0,4 odsto, koliko se po Zakonu o radu dobija za svaku godinu staža. On bi da to, kao i topli obrok i regres, bude deo koeficijenta za obračun plata. Te stavke se, dakle, neće videti, pa kako onda da znamo kolike su i da li ih uopšte ima u konačnom obračunu – kaže za “Blic” predsednik UGS “Nezavisnost” Branislav Čanak.\nPredsednik Saveza samostalnih sindikata Ljubisav Orbović kaže da su Vujovićevi predlozi suprotni Zakonu o radu i da mu nije jasno zašto država predlaže oprečne propise.\nNAĐITE DRUGU DRŽAVU\nSednica Socijalno-ekonomskog saveta bila je prilično burna.\n– U jednom trenutku, kada se videlo da će do kompromisa teško doći, Vujović nam je poručio da, ako se ne slažemo sa njim, nađemo drugu državu – potvrdili su za “Blic” Ljubisav Orbović i Branislav Čanak.\nDušan Vujović, Ekonomija, Posao, Rad, Radna mesta\nPrevPrethodnaMinistarstvo: Naknade zaposlenih se ne obračunavaju na minimalnu platu\nSledećaMinistar Vulin obišao Gerontološki centar KnjaževacNext\nMinimalna cena rada od 1. januara 201 dinar po satu\nKako je juče saopšteno, minimalna cena rada po času od 1. januara 2022. godine bez


JOKSIMOVIĆ PORUČUJE IZ BRISELA: Verujem da će Rezolucija EP o napretku Srbije biti pozitivna | Najnovije vesti - Srbija danas\n11.01.2017. • 17:33 Tanjug\nEP pokazuje interes za nastavak evropskih integracija Srbije\nMinistarka zadužena za evopske integracije Jadranka Joksimović izjavila je danas u Briselu da veruje da će Rezolucija Evropskog parlamenta o napretku Srbije, koju je predložio izvestilac Dejvid Mekalister, a EP treba da usvoji u martu, biti pozitivna i da će oslikati napredak Srbije u brojnim oblastima.\nJoksimović je novinarima u Briselu, nakon što je razgovarala sa Mekalisterom, rekla da EP pokazuje interes za nastavak evropskih integracija Srbije, te da je važno da se u Briselu govori o integracijama i reformama koje se u državi sprovode.\nNavela je i da će na predlog rezolucije o Srbiji, koju je Mekalister pre dva dana predstavio Spoljnopolitičkom odboru EP, biti podneti amandmani, ističući da je i Srbija pripremila svoje sugestije i komentare.\nOna je navela da izvestilac Dejvid Mekalister, kao uticajan evropski političar koji dolazi iz Nemačke, uspeva već dve, tri godine unazad da izbalansira sve brojne komentare i amandmane nekih poslanika, te da veruje da će u martu, kada rezolucija bude usvajana u EP, imati pozitivnu konotaciju i biti pozitivno intonirana u odnosu na evropski put Srbije.\nMinistarka je istakla da kritike uvek postoje za svaku zemlju koja je kandidat, da to nije ništa neuobičajeno i novo, te dodala da kritike nisu ni velike ni oštre.\nNavodeći da je rezolucija EP neobavezujuća, Joksimović je naglasila da je dobro da se o Srbiji priča i da se čuju pozitivne stvari, kao i zahtevi i očekivanja.\nALARMANTNO STANJE U BRISELU: Srpska ambasadorka meta albanskih otmičara\n- Regionalna saradnja je dobra, dobar je ekonomski napredak i reforme, ponašanje Srbije u migrantskoj krizi, što je za Evropljane vrlo važno. S druge strane, zahtevi i očekivanja da se sve ono što se tiče vladavine prava unapred - navela je Joksimović i istakla da Srbija ima zacrtani put razvoja.\nOna je istakla i da Srbija ima dosta prijatelja u Evropskom parlamentu, navodeći da su pripremljeni i sugestije i komentari.\n- Kroz EPP grupu, gde je SNS i ima svoje prijatelje, možemo da distribuiramo naše sugestije, da lobiramo koliko je moguće da se tekst doradi i izmeni, da neki od poslanika iskorite i našu argumentaciju - navela je Joksimović.\nSve to, navela je Joksimović, poslaće pozitivan signal o reformama i o evropskoj budućnosti Srbije.\nTagovi: Jadranka Joksimoović, Brisel, Rezolucija, evropski parlament


Meso - Serbian Film Fest Chicago\n"Meso", English Subtitles, Kupite karte na vreme\nFilm „Meso“ je žestoka, savremena i hrabra dramska priča, koja bez dlake na jeziku govori o tranzicionom periodu u maloj sredini. Nastao je pod okriljem produkcije „Bosonoga“ iz Banja Luke (uz podršku Radio-televizije Srbije), po scenariju Nikole Pejakovića i u režiji Saše Hajdukovića.\nGlavni junaci filma „Meso“ su Mirko i Slavko – ljudi čija imena asociraju na prošla vremena, ali koji se na svoje načine bore sa problemima prouzrokovanim vremenom u kojem žive. Mirko je osrednji fudbaler na zalasku karijere, sa neizvesnom budućnošću u sportu, povratnik u rodnu Banjaluku gde žive njegova dementna majka, introvertni brat i devojka koja, daleko od svoje rodne kuće, vapi za pažnjom i ljubavlju, tražeći ih na pogrešne načine.\nOn tamo obnavlja još nešto – očevu roštiljnicu «Kod Rajka», od čije slave je ostala samo reputacija da su ćevapi tu „bolji od Mujinih“, iako je i njena sudbina neizvesna, kako zbog ekonomskih razloga, tako i zbog velikih planova ko je za nju kuju podjednako veliki biznismeni.


Upozorenje lekara: Ne lečite se kod kuće, sve je više težih pacijenata - 07.12.2020, Sputnik Srbija\nUpozorenje lekara: Ne lečite se kod kuće, sve je više težih pacijenata\nDirektor Infektivne klinike KCS Goran Stevanović izjavio je danas da broj pregleda u prijemno-trijažnim centrima ne opada, kao ni broj prijema, te da zabrinjava... 07.12.2020, Sputnik Srbija\n12:12 07.12.2020 (Osveženo: 04:01 26.08.2021)\n© Depositphotos / SubbotinaPrehlada – ilustracija\nDirektor Infektivne klinike KCS Goran Stevanović izjavio je danas da broj pregleda u prijemno-trijažnim centrima ne opada, kao ni broj prijema, te da zabrinjava trend da u poslednje vreme dolaze pacijenti sa ozbiljnijim i težim kliničkim slikama koji su nekoliko dana pokušavali da se leče kod kuće.\n„Od marta pozivamo da se ova bolest ne leči samostalno, u kućnim uslovima, bez konsultacija sa lekarima u kovid sistemu“, apelovao je Stevanović, nakon sastanka ministra zdravlja sa direktorima kovid bolnica.\nOn je rekao da je očigledno da neki još ne vide da je ogroman broj obolelih, pozitivnih, da se bolnički kapaciteti permanentno pune, a da je broj pacijenata na intenzivnoj nezi, sa teškim kliničkim slikama, sve veći.\nZato je, kaže, ponovo razmatrana mogućnost da se, bez obzira na početak rada kovid bolnice u Batajnici, još racionalnije iskoriste kapaciteti.\nTako će svi pacijenti koji su u bolnicama, koji su u fazi oporavka i nije im potrebna više kiseonička potpora, razmeštati u ustanove gde nema centralnog snabdevanja kiseonikom da bi se kiseonička mesta obezbedila za pacijente za težom kliničkom slikom.\nStevanović je apelovao na sve da poštuju epidemiološke mere – nošenja maski, držanja distance, jer je to, ističe, jedino što sada može da pomogne.\nDosta zaraženih trudnica sa komplikovanim kliničkim slikama\nU KBC „Dragiša Mišović“ od virusa korona leči se 20 dece, zajedno sa njima su i njihove majke, a u toj bolnici smešteno je i dosta trudnica sa komplikovanim kliničkim slikama, rekao je direktor te bolnice dr Vladimir Đukić.\n„Imamo dosta komplikovanih trudnica u graviditetu koje zahteva lečenje infektologa, pulmologa, intezivista i naravno ginekologa“, rekao Đukić na konferenciji za novinare.\nNaveo je da je u toj bolnici smešteno 360 pacijenata od toga 90 u jedinicama intenzivne nege. „Naši kapaciteti su veliki, ali su pacijenti izuzetno teški, zahtevaju učešće veliko broja lekara“, rekao je dr Đukić, prenosi „Blic“.\nMnogo teže kliničke slike nego pre\nOn je naveo da su kliničke slike mnogo teže nego u prethodnom periodu.\n„Naši kapaciteti nikada nisu bili popunjeniji nego sada“, rekao je on.\nPrema njegovim rečima, novoizgrađena bolnica u Batajnici znatno je relaksirala postojeće kapacitete, ali, istakao je, „i to će biti nedovoljno vrlo brzo“.\nMesto u Srbiji u kom niko nije umro od korone\nU bolnicu u Batajnici primljen 271 pacijent /video, foto/\nBroj zaraženih koronom po gradovima u Srbiji


POKRET ZA SLOBODU - Podrška radnicima Jugoremedije od poslanika Evropskog parlamenta\n- Želim izraziti svoju solidarnost sa radnicima i malim akcionarima Jugoremedije u njihovoj borbi za očuvanje fabrike i 460 radnih mesta. Njihova duga borba ima veliki značaj u odbrani prava radnika i malih akcionara radničkih uopšte, i ne samo u Zrenjaninu.\n- Apelujem na nadležne institucije grada Zrenjanina i države Srbije da identifikuju i kazne počinioce napada na Roberta Faia u noći između 22. i 23. februara.\n- Molim sve nadležne institucije da zaštite radnike i male akcionare Jugoremedije od svih vrsta uznemiravanja, pretnji i nasilja.\n- Apelujem na sve odgovorne institucije da podrže radnike i male akcionare Jugoremedije u njihovoj borbi sa očuvanje fabrike i njihovih radnih mesta.\nPokušaj ubistva radnika Jugoremedija i aktiviste udruženja Ravnopravnost, saopštenje Pokreta za slobodu, 23. februar 2012.


Rusi privedeni na Kosovu kažnjeni novčano\nPolicija Kosova, ilustrativna fotografija\nDvoje ruskih državljana koji su na severu Kosova pritvoreni zbog ilegalnog prelaska granice Srbije i Kosova, kaženjeni su novčano sa po 250 eura i biće ispraćeni sa Kosova, potvrdio je za RSE predsednik Osnovnog suda u Mitrovici, Nikola Kabašić.\nDodaje se da su osim izrečene kazne, u obavezi da plate i sudske troškove.\nKosovska policija zadržala je dvoje ruskih državljana na severu Kosova, jednog muškarca i jednu ženu, pod sumnjom da su isti ilegalno prešli granicu Srbije i Kosova.\nDežurni tužilac Osnovnog tužilaštva u Mitrovici Slobodan Bakić prethodno je potvrdio za Radio Slobodna Evropa da je za ruske državljane zatražio izricanje mandatne kazne (novčane kazne po hitnom postupku).\nKosovski tužilac zatražio novčanu kaznu za dvoje Rusa\nRuski državljani su, kako saznaje RSE, kosovskim nadležnim vlastima saopštili da su krenuli za Lukovsku banju na jugu Srbije, ispod Kopaonika u blizini graničnog prelaza Jarinje te da ih je navigacioni sistem doveo do granice sa Kosovom, gde su navodno i kosovskim vlastima priznali da nisu ni planirali da uđu na Kosovo. Ponovnim pokušajem da stignu do te banje ušli su na sporedni put gde ih je zatekla kosovska policijska patrola nakon čega su pritvoreni.\nTužilac Bakić izjavio je ranije za Radio Slobodna Evropa da su oni prvobitno pokušali da pređu granični prelaz Jarinje kako bi ušli na Kosovo, ali da su usled nedostatka vize bili vraćeni. U pitanju su, kako je naveo tužilac, Egor Igorević (Igor Krasikov) i Marina Vladimirovna Krasikova.


18-04-2021 17:07 Ratni izveštaji Naoružanje Svet Planeta\nViše od 50 lovaca, bombardera i jurišnih aviona učestvovaće u vežbi ruske avijacije iznad Crnog mora, saopštile su ruske oružane snage.\nSu-34 (Foto: RIA Novosti)\nU vežbi će učestvovati nekoliko tipova "suhoja", uključujući SU-27SM, SU-30SM, Su-24M, SU-25SM3 i Su-34, koji su uvežbavali napade na plovila.\nRusko ministarstvo odbrane saopštilo je i da su vazdušne snage uvežbavale zaštitu mornaričkih snaga i obezbeđivanje Crnog mora.\nPre tri dana, Crnomorska flota saoptila je da fregata Admiral Makarov, kao i još nekoliko brodova učestvovati na vežbama u Crnom moru.\nMinistar odbrane Sergej Šojgu je, pre najave vežbi, rekao da će Rusija pokrenuti aktivnosti kako bi odgovorila na pretnje snaga NATO, ali je Moskva upozorila da manevre ne treba shvatati kao "pokazatelj agresivnosti".\nPosle nekoliko dana napetih odnosa izmežu Moskve i Zapada, Amerikanci su odustali od namere da u Crno more upute dva razarača.\nSnimak hapšenja zaverenika koji su hteli da ubiju Lukašenka možete pogledati OVDE.\n(UZNEMIRUJUĆI FOTO) Likvidiran pilot Su-22, teroristi se svađaju oko "plena"


EU uvodi pasoške kontrole na granicama! | Skandalozno\nIZMENA ŠENGENA: Evropska unija uvodi pasoške kontrole na granicama!\nEvropska unija će u sklopu danas usvojenih mera borbe protiv terorizma izmeniti odredbe Šengena i uvesti pasoške kontrole na šengenskim granicama i za državljane Evropske unije, ali režim bez viza za boravak do tri meseca i dalje ostaje na snazi za građane država Zapadnog Balkana.\nLideri Evropske unije složili su se danas da odmah pojačaju kontrolu svih putnika, uključujući i građane evropske nacionalnosti, na izlaznim granicama šengenske zone, nakon napada koji su izvedeni u Parizu. Evropska unija će ubrzano razmotriti predloge za značajnu izmenu propisa Šengenske zone do kraja godine kako bi se ojačala bezbednost zemalja članica posle napada u Parizu, saopštio je danas francuski ministar unutrašnjih poslova Bernar Kaznev.\n– Evropska komisija je pristala da do kraja godine predstavi plan za reformu Šengenskog graničnog sistema kako bi se omogućila sistematska i obavezna kontrola na svim spoljnim granicama za sve putnike, uključujući one na koje se primenjuju pravila o slobodnom kretanju – izjavio je on posle hitnog sastanka ministara unutrašnjih poslova EU u Briselu.\nMinistri su se takođe dogovorili da u međuvremenu uvedu privremene mere strože kontrole na spoljnim granicama šengenske zone, prenosi AFP.\nTeroristički napadi u Parizu u kojima je poginulo 130 ljudi pokrenuli su pitanje bezbednosti na granicama unutar Šengena gde građani 22 članice EU kao i Norveške, Švajcarske, Islanda i Lihtenštajna, koji nisu u Uniji, mogu da putuju bez pasoša.\nČlanice EU su počele da preispituju Šengen posle otkrića da su neki od napadača u Parizu došli iz Belgije i da se organizator napada Abdelamid Abaud pre napada možda vratio iz rata u Siriji gde se borio na strani Islamske države.\nFunkcioneri EU su rekli da će se putnicima od sada ne samo kontrolisati pasoši već će i njihovi podaci biti proveravani u bazi podataka.\nBudite prvi sa komentarom na članku "IZMENA ŠENGENA: Evropska unija uvodi pasoške kontrole na granicama!"


Objavljeno:02. juna 2020.\nMinistar finansija Siniša Mali posetio je danas privrednike na jugu Srbije i tom prilikom se uverio da su vlasnici i direktori preduzeća zadovoljni ekonomskim merama koje je sprovela Vlada Republike Srbije i da nisu otpuštali svoje radnike.\nPrivrednici Vranja su u razgovoru sa ministrom ocenili da su mere bile blagovremene, ispravno koncipirane i da su „pogodile pravo u metu“. On je privrednike tom prilikom obradovao i najavom novog programa novozapošljavanja koji priprema Vlada Republike Srbije.\nMinistar je zajedno sa državnim sekretarom u Ministarstvu privrede Draganom Stevanovićem prvo obišao firmu Ansal Steel, zatim se sastao se sa privrednicima u fabrici „Simpo“, kao i sa privrednicima u Surdulici.\n„Danas sam imao priliku da razgovaram sa velikim brojem privrednika Vranja, Leskovca, Surdulice, da vidim na koji način se sprovode ekonomske mere Vlade, koji su problemi, da li imamo predloga i potreba da neke stvari promenimo. Veoma je važna poruka koju sam danas dobio, a to je da su mere Vlade bile blagovremene i na pravi način definisane“, rekao je ministar Mali i dodao da se država u datoj situaciji pokazala zaista kao „faktor stabilnosti“.\nOn je podsetio da je više oko 5.1 milijardi evra usmereno na uklanjanje negativih posledica Kovida 19 po ekonomiju Srbije.\n„Uverio sam se da su zaposleni kao i poslodavci zadovoljni što su oslobođeni plaćanja poreza na doprinose na zarade. Dogodilo se, po prvi put da država pomogne na takav način, isplati minimalce i tako direktno pomogne privatnom sektoru. Drugi po redu minimalac će biti uplaćen u četvrtak, 4. juna a još jedan ćemo uplatiti početkom jula“, rekao je ministar.\n„Bilo je reči o tome kako pronaći odgovarajuće kadrove za našu industriju i da se novi ljudi zaposle. Upravo zbog toga Vlada Srbije će izaći sa dodatnim merama koje su usmerene na novozapošljaanje i očekujemo da te mere pokrenu novi talas zapošljavanja“, naveo je Mali.\nPrema njegovim rečima, svako od preduzetnika je deo jedne velike slagalice koja se zove BDP.\n“Privreda je veoma kompleksna, imate veliki broj subjekata koji posluju u njoj, i sve što radimo, radimo da naš BDP i rezultat u svim oblastima, bude veći“, kazao je on i podsetio da je Srbija u prvom kvartalu ostvarila rast od pet odsto, što je mnogo veći BDP od hrvatskog čiji je rast bio svega 0,4 odsto.\nMinistar finansija je podsetio da je puno ekonomskih izazova još pred nama, ali da se velike nade polažu i u program Srbija 2025, te da je on oslonac i baza budućeg razvoja.\n„Podsetio bih vas da smo preko programa 2025. planirali ulaganja od 14 milijardi dinara i u jug i u sever Srbije, u sva mesta u našoj zemlji, u kanalizaciju, vodovod, zdravstvene ustanove, u vrtiće, u škole, u fabrike za prečišćavanje otpadnih voda, autoputeve, infrastrukturu. To je ono što bi trebalo da podstakne razvoj naše privrede, to je oslonac. Sada sa privatnim sektorom radimo na tome da vidimo kako da njihovo poslovanje olakšamo kako da im malo otvorimo tržišta da iskoristimo ovu priliku i povećamo broj radnih mesta“, poručio je Mali.\nBorba za veći BDP je ono što sledi, poručio je ministar, i sa prisutnima podelio svoj optimizam da će Srbija po visini BDP biti među top tri zemlje u Evropi u 2020. godini.\n„Ja sam optimističan. To za BDP, kažu svi, i MMF i Svetska banka, da su nam predviđanja za našu ekonomiju mnogo bolja nego za sve ostale. Danas je Francuska izašla sa informacijom da će pad njihovog BDP-a biti 11 odsto ove godine, Engleska i više, oko 15 odsto, Hrvatska će imati devet ili 10 odsto, a Srbija kažu biće minus tri a mi kažemo bićemo možda i na nuli jer nam je privreda diferzifikovana na pravi način“, naveo je Mali uz podsećanje i da je priliv kapitala u Srbiju, u prvom kvartalu bio zadovoljavajući i da je premašio 800 miliona evra.\nOn je poručio i da će prioritet biti očuvanje zdravstvenog sistema kako bi se sačuvali životi naših starijih ali i borba da roditelji imaju sigurno radno mesto, da imaju posla, veće plate i da kroz rad obzebede bolje uslove života za sebe i svoju decu.\nMali se govoreći o programu podrške, osvrnuo i na isplatu 100 evra novčane podrške svakom punoletnom građaninu Srbije.\n„Svaki radnik sa kojim sam danas imao priliku da razgovaram, već je dobio tih 100 evra. Dakle, isplaćen je novac za oko 5.550.000 građana, ostalo je još 450.000 ljudi. Biće im uplaćeno najkasnije do petka, 5. juna. Tada završavamo prijavljivanje a za sve one koji se prijave u petak očekujemo da ćemo do ponedeljka isplatiti. Dakle, više od šest miliona građana će dobiti ovu vrstu pomoći“, rekao je ministar i podsetio da broj prijavljenih građana opravdava apsolutno ovu meru, iako se na početku u sumnjalo u njenu neophodnost.\nMinistar je ranije danas obišao fabriku „Ansal Steel“ (bivši Zavarivač) koja se bavi proizvodnjom opreme za rudarsku industriju. Razgovarao je sa poslovodstvom koje je potenciralo pomoć koju su dobili od države, bez koje ne bi mogli da prebrode probleme iz ranijeg perioda.\nMinistar je obišao i fabriku kotlova FOS u Surdulici i JP „Vlasinske hidroelektrane“ u tom gradu.\nNakon toga sledi odlazak za Leskovac i sastanak sa privrednicimam tog grada.


Kosovo ponovo na raskrsnici, rok – šest meseci - Sputnjik Srbija\n21:39 14 Jun 2021\n12:36 06.11.2020 Preuzmite kraći link\nČim je sud u Hagu potvrdio optužnicu za ratne zločine protiv Hašima Tačija, on je podneo ostavku na mesto predsednika. Ekspresno je primopredata dužnost i sada je privremeno na toj poziciji predsednica skupštine Vjosa Osmani. To je Kosovo dovelo pred raskrsnicu - ili hitan izbor petog predsednika ili vanredni parlamentarni izbori.\nPitanje ostavke predsednika privremenih prištinskih institucija regulisano je odredbama člana 90. i 91. takozvanog kosovskog ustava.\nKosovo na raskrsnici\nPrema tim članovima, u slučaju ostavke ili nemogućnosti da predsednik obavlja svoju dužnost njega zamenjuje predsednica Skupštine.\nPredsednica parlamenta obavlja dužnost predsednika do izbora novog predsednika, ali funkcija vršioca dužnosti predsednika ne može trajati duže od šest meseci.\nDakle, ukoliko novi predsednik ne bude izabran u narednih šest meseci, onda se ide na vanredne parlamentarne izbore.\nKo bira predsednika na KiM\nUstav privremenih prištinskih institucija propisuje da predsednika bira skupština tajnim glasanjem.\nIzbor predsednika vrši se sa dve trećine (2/3) glasova svih poslanika skupštine.\nIzabrani predsednik počinje mandat nakon polaganja zakletve pred skupštinom. Tekst zakletve uređuje se zakonom.\nMandat predsednika je pet godina. Po isteku prvog mandata, predsednik se može ponovo izabrati samo još jedan put. On ne može obavljati nijednu drugu javnu funkciju, niti funkciju u političkoj partiji.\nŠta ako skupština ne izabere predsednika\nUkoliko na prva dva glasanja nijedan kandidat nije dobio većinu od dve trećine neophodnih glasova, organizuje se treće glasanje na kojem se glasa za dva kandidata sa najvećim brojem glasova u drugom krugu glasanja i za predsednika se bira kandidat koji je dobio većinu glasova svih prisutnih poslanika.\nUkoliko se ni trećim glasanjem nijedan kandidat ne izabere, skupština se raspušta i raspisuju se novi izbori, koji se moraju održati u roku od 45 dana.\nKo može biti izabran za predsednika\nZa predsednika privremenih institucija u Prištini može biti izabran bilo koji državljanin samoproglašenog Kosova koji je napunio 35 godina.\nKandidat može biti onaj ko obezbedi potpise najmanje 30 poslanika Skupštine.\nPoslanici Skupštine mogu dati samo jedan potpis za nominaciju predsednika.\nKo bi mogao biti Tačijev naslednik\nHašim Tači je bio četvrti predsednik od kada je Kosovo 2008. godine jednostrano proglasilo nezavisnost, a na tu dužnost stupio je 2016. godine.\nMediji i poznavaoci prilika na Kosovu i Metohiji spekulišu da bi novi predsednik privremenih prištinskih institucija mogao biti Ramuš Haradinaj, nekadašnji premijer, mada se ranije kao predsednički kandidat spominjao sadašnji potpredsednik kosovske skupštine Kujtim Šalja.\nPojedini su i mišljenja da je zbog suđenja nekadašnjim pripadnicima OVK u Hagu izglednije da će biti raspisani najpre vanredni parlamentarni izbori, a potom će nov skupštinski saziv izabrati predsednika.\nTači podneo ostavku, putuje u Hag /video/\nEuleks upao u kuću Hašima Tačija /video/\nHašim Tači, Kosovo, Kosovo i Metohija\n21:34 Dogovor Erdogana i Micotakisa o nastavku dijaloga


Ovaj projekat zagovara rodno orijentisani pristup u sagledavanju veze rodno zasnovanog nasilja i malog i lakog oružja i doprinosi promovisanju NAP-a 1325 u pet lokalnih zajednica u Srbiji: Kragujevcu, Smederevu, Vršcu, Kikindi i Nišu.\nProjekat predviđa organizovanje pet okruglih stolova na lokalitetima u Srbiji, izabranih po pet kriterijuma: lokalna zajednica u kojoj se žena nalazi na čelu policijske jedinice; gde je žena gradonačelnik grada; gde su žene u većini u lokalnim parlamentima; gde je zastupljenost rodno zasnovanog nasilja najprisutnija; i lokalnoj zajednici u kojoj se implementira lokalni NAP 1325. Okrugli stolovi će pomoći u razmeni znanja i iskustava vezanih za izazove u implementaciji NAP-a 1325 na lokalnom nivou u različitim kontekstima, uz jačanje saradnje sa lokalnim vlastima i lokalnim OCD-ima i medijima.\nGigmetarTM je prvi algoritam koji opisuje digitalnu geografiju Srbije. Nastao je kao rezultat napora Centra za istraživanje javnih politika (CENTAR) da osvetli fenomen platformskog rada.\nPun domet ‘platformske ekonomije‘ i ‘onlajn gig ekonomije‘, njene karakteristike i implikacije ostaju nerasvetljene uprkos sve većem interesovanju među istraživačima i kreatorima politika. Zato se CENTAR u novoj fazi svog istraživačkog rada fokusira na razvijanje metodolog...\nReshaping Work Istočna Evropa i Jugoistočna Evropa\nPočela je prodaja karata za regionalnu akademsku konferenciju o platformskoj ekonomiji pod nazivom Reshaping Work – Istočna i Jugoistočna Evropa!.


ZAPADNU SRBIJU SVI MORATE DA VIDETE: Na ovom vidikovcu se satima čeka na slikanje! - mediji.net\nZAPADNU SRBIJU SVI MORATE DA VIDETE: Na ovom vidikovcu se satima čeka na slikanje!\nU epidemiološki izuzetno nepovoljnoj godini turizam u regiji Zapadne Srbije ostvario je neočekivano uspešne rezultate. Desetine hiljada domaćih gostiju odmaralo se tokom leta i s početka jeseni na planinama, jezerima, u banjama i selima ove regije, mestima idealnim za zdrav odmor u prirodi.\nTuristički centri regije Zapadna Srbija, koja obuhvata lokalne samouprave sa područja Zlatiborskog i Moravičkog okruga, sumirali su rezultate protekle turističke sezone, a najposećeniji su bili planiniski centri Tara i Zlatibor.\nkosjerićPročitajte još na ovu temu\nzlatiborPreko 500 vesti\ntaraPreko 200 vesti\nzapadna srbijaPročitajte još na ovu temu\nPutovanjaPreko 1100 vesti\nrtanjPročitajte još na ovu temu\nlajfstajlPreko 700 vesti\nivanjicaPreko 300 vesti\nkablarPročitajte još na ovu temu\n(FOTO) NI ĐOKOVIĆ NE BI MOGAO OVOLIKO DA ISKEŠIRA: Slikar prodaje portret najboljeg tenisera sveta za NADREALNU SUMU!\nNa sajtu Kupujem-Prodajem pojavilo je umetničko delo slikara Slave Markanija na kome je naslikan lik Novaka Đokovića.\n"JAGODINKA" I "SLAVUJKA" PRESUDILE još jednom NEVIDLJIVOM: Američki PILOT F-117 posle 21 godinu priznao da je pogođen iznad Srbije\nBivši pilot američkog ratnog vazduhoplovstva Čarli "Tuna" Hajnlajn priznao je da su artiljerijsko-raketne jedinice RV i PVO Vojske Jugoslavije pogodile još jedan F-117A tokom NATO agresije 1999. godine.\n"HVALA BOGU NE SKAČEM..." Vladika Jovan nadmudrio našeg voditelja nakon što je napravio VELIKI LAPSUS (VIDEO)\nNaime, kada je poznati voditelj i novinar Filip Čukanović želeo da upita vladiku Jovana o njegovoj aktivnosti skakanja iz aviona, zbunio se i napravio lapsus.- Čuo sam da skačete iz padobrana - upitao ga je Čukanović, na šta se vladika nasmejeo i odgovorio mudro- Bogu hvala ne skačem iz padobrana,...


Nacrt zakona o uvođenju posebnih muzejskih zona zaštite, korištenja i obnove kulturne baštine i organizacije saobraćaja na lokalnim cestama na području Kantona Sarajevo | Ministarstvo kulture i sporta KS\nNacrt zakona o uvođenju posebnih muzejskih zona zaštite, korištenja i obnove kulturne baštine i organizacije saobraćaja na lokalnim cestama na području Kantona Sarajevo\nVlada Kantona Sarajevo, na prijedlog ministra kulture i sporta Kantona Sarajevo, utvrdila je u formi nacrta Zakon o uvođenju posebnih muzejskih zona zaštite, korištenja i obnove kulturne baštine i organizacije saobraćaja na lokalnim cestama na području Kantona Sarajevo. Ovim Zakonom se uvode posebne zone kulturne zaštite, valorizacije korištenja i brže obnove kulturne baštine na području Kantona Sarajevo.\nKanton Sarajevo svake godine posjeti veliki broj turista od kojih mnogi dolaze u Sarajevo organizovano, posredstvom turističkih agencija i tour operatera i pri tome se autobusi parkiraju na neodgovarajućim mjestima, što otežava saobraćaj u gradu, dovodeći bezbjednost posjetilaca i ostalih građana u pitanje, a istovremeno se pojačano oštećuju lokalne ceste Kantona Sarajevo.\nZakonom se uređuje organizacija turističkog saobraćaja na lokalnim cestama Kantona Sarajevo u tim zonama, propisuju uslovi i način korištenja lokalnog saobraćaja, uspostavlja naknada za ulazak u zone posebne zaštite, određuju mjesta za parkiranje autobusa koji dolaze u Sarajevo u organizaciji turističkih agencija. Na ovaj način se žele obezbijediti i namjenska sredstva za obilježavanje i održavanje lokalnih cesta, te za obnovu, sanaciju i rekonstrukciju kulturno-historijskih spomenika.


ATP HALE: Kecmanović nije uspeo da se plasira u glavni žreb! | Happy BSC portal\nMiomir Kecmanović nije uspeo da se plasira u glavni žreb ATP turnira iz serije 500, koji će se od 17. juna igrati u Haleu. Mladog srpskog tenisera je na poslednjoj prepreci u kvalifikacijama zaustavio prvi nosilac Žoao Souza. Iskusni Portugalac je slavio sa 2:1, po setovima 6:7(8), 6:4, 6:1, nakon jednog časa i 57 minuta borbe.\nTurnir u Haleu igra se za nagradni fond od od 2,219,150 evra. Titulu na Geri Veber Openu brani Hrvat Borna Ćorić, a status prvog nosioca ima devetostruki pobednik Rodžer Federer iz Švajcarske.\nOd srpskih tenisera u glavnom žrebu nastupaće Laslo Đere, koji se u prvom kolu sastaje sa domaćim predstavnikom Janom-Lenardom Štrufom.


Mizogino izveštavanje: Ubio ženu jer mu je dala povoda - Raskrikavanje\nIzvorni članak je objavljen 27.05.2019. (Alo)\nMizogino izveštavanje: Ubio ženu jer mu je dala povoda\n27.05.2019. Marija Vučić Foto: maxpixel.net/\n„Zapalio ženu jer mu nije dala insulin“, izvestio je danas tabloid Alo o tragediji u banatskom mestu Mol gde je muškarac, kako se sumnja, polio benzinom i zapalio svoju suprugu. Mimo naslova koji ukazuje da je žena dala povoda da bude ubijena, tekst obiluje neprimerenim detaljima o njenom navodnom ponašanju koje je u njemu izazivalo ljubomoru i „nesavladivi bes koji ju je koštao života“. Stručnjaci za Raskrikavanje navode da ovakvi tekstovi poručuju da je žrtva sama kriva, te da treba da se pišu potpuno drugačije, bez detaljisanja o „povodu“.\nŽena je, piše Alo mimo bilo kakvog konteksta, u poslednje vreme „izlazila sa drugaricama“, „kasno se vraćala kući“, „volela da se eksponira na društvenim mrežama što je svima upadalo u oči“.\nTo im je navodno rekao „dobro upućeni izvor“ dodajući da njen muž „nije mogao da se pomiri sa činjenicom da je ona 11 godina mlađa i da hoće da živi malo drugačije, što je kod njega izazivalo bes i ljubomoru“.\nTragične večeri, nastavlja tabloid, on je od nje tražio da mu ubrizga insulin, a ona je „ležala u krevetu i odbila da mu pomogne“. Počeli su da se svađaju što je bilo samo „okidač za nagomilani bes u njemu“, pa je „u naletu besa“ uzeo kantu benzina i ubio je.\n„U stanju nesavladivog besa koji je njegovu suprugu koštao života, K. L. je zadobio opekotine po licu i šakama“, piše Alo.\nNije odgovornost ni na žrtvi, ni na besu, ni na ljubomori, odgovornost je na onome ko čini nasilje i jedino tako bi trebalo intonirati tekstove, smatraju sagovornici Raskrikavanja.\nKako uopšte treba pisati tekstove iz hronike?\nNovinarka i donedavna članica Komisije za žalbe Saveta za štampu Tamara Skrozza navodi da novinari u ovakvim slučajevima ne treba da detaljišu niti da ulaze u „povode“ i opise žrtvinog ponašanja koje je navodno dovelo do tragedije, jer se time relativizuje krivica počinioca.\n„Ne treba da bude ni reči o tome zašto, kako, da se objašnjava zašto je taj neko bio ljubomoran. Nijedna emocija normalnih dimenzija ne treba da bude povod za oduzimanje nečijeg života“, kaže Skrozza.\nProblem sa ovakvim tekstovima je što u čitaocima još čvršće utemeljuju njihove predrasude da žena svojim ponašanjem izaziva nasilje, kao da za njega nije odgovoran upravo i isključivo nasilnik, kaže Aleksandra Nestorov iz Autonomnog ženskog centra.\n„Ne bi trebalo da spominju da mu, na primer, nije dala insulin, jer nije to povod za nasilje, ne treba da tražimo opravdanja. Svako nasilje je svesno odabrano ponašanje, i to po pravilu prema onima koji imaju manje moći“, kaže ona.\nKada napišu tekst ovog tipa, novinari treba da ih pročitaju i to - očima žrtve, smatra Nestorov.\n„Ako se posle tog teksta osećaju ohrabreno da prijave nasilje, da imaju društvenu podršku, da su država i društvo na njihovoj strani, onda su napisali dobar tekst. Ako osećaju sramotu, stid i još veći strah nego pre nego što su ga pročitali, ako im ne pada na pamet da prijave nasilje i potraže pomoć onda je loš“, objašnjava ona.\nNestorov upućuje na istraživanje mreže „Žene protiv nasilja“, u kome su upravo žene žrtve nasilja čitale tekstove iz crne hronike i objašnjavale kako se pritom osećaju.\nGotovo sve su te tekstove prepoznale kao loše jer se u njima „pronalazi opravdanje za nasilnika, a krivica traži u žrtvinom ponašanju i izgledu, i zato što ovakav način izveštavanja ugrožava privatnost i intimu žene“.\nNijedna od njih ne bi bila motivisana posle sličnog teksta da potraži pomoć da izađe iz nasilja, upravo iz straha da će naići na nerazumevanje i osudu od strane okoline i medija.\n„Ovakvo izveštavanje kod žena koje su preživele nasilje kao dominatnu emociju budi - strah“, stoji u istraživanju koje možete pročitati ovde.\nNovinarstvo kao saučesnik\nNeprofesionalno i neodgovorno izveštavanje dela medija o nasilju je jedan od razloga što je statistika femicida (ubistava žena) praktično nepromenjena poslednjih godina, i što svake godine na desetine njih izgubi život u porodičnom i partnerskom nasilju.\nOd 2010. do 2018. godine, prema podacima koje je AŽC prikupio iz monitoringa medija, ubijena je najmanje 281 žena, a od početka 2019. godine najmanje njih 11.\nOdgovorno novinarstvo, smatra Aleksandra Nestorov, značilo bi da se ispita da li je žena prijavljivala nasilje, zašto su institucije zakazale, da li su nešto preduzele, da se napravi pritisak na državu, da se dekonstruišu predrasude u društvu i da novinari budu „produžena ruka najslabijih“.\nU novom tekstu Srpskog telegrafa o omiljenom „zlikovcu“ Džordžu Sorošu tvrdi se da je Soroš ...\nVrhunac apsurda: Sugrađanima uminuli zdravstveni problemi jer su se radovali zbog Putina\nHitna pomoć je, kako tvrde tabloidi, primila značajno manje poziva u četvrtak jer ne samo što je...\nAlo glasinama o otmicama dece plaši čitaoce\nSpekulacije o pokušaju otmice dve devojčice u Elemiru kod Zrenjanina dospele su u utorak na naslov...


Vesti online / Vesti / Društvo / Ministar se oglasio povodom teksta o "ljotićevcima"\nTo je rekao ministar kulture i informisanja Vladan Vukosavljević povodom teksta "Ko su bili ljotićevci" u poslednjem broju Politikinog zabavnika i dodao da treba pokazivati veliki oprez i pridržavati se principa i zaključaka koje je istorijska nauka u najvećoj meri prihvatila.\n- Pretpostavljam da je Politikin Zabavnik trebalo da pokaže više takta i osetljivosti prema jednoj vrlo delikatnoj temi. To je časopis namenjen mladoj populaciji, ali i svim generacijama, kako vole da kažu, i brojne delikatne istorijske teme trebalo bi da budu teme razmatranja i predstavljanja, ali da se pruži mogućnost različitim stanovištima i izvorima da takve teme objašnjavaju - rekao je Vukosavljević u izjavi medijima u Arhivu Jugoslavije, gde je otvorio izložbu "Prestolonaslednik Aleksandar Karađorđević i stvaranje jugoslovenske države".\n- Ako je reč o bilo kom časopisu, naročito ako je namenjen mlađoj starosnoj grupi, mislim da bi trebalo da poštuje osnovne postulate onoga što je istorija ustanovila. Trebalo bi sa povećanom skrupuloznošću pristupati temama ako se na njih gleda na kontroverzan i delikatan način. Treba pokazivati veliki oprez i pridržavati se principa i zaključaka koje je istorijska nauka u najvećoj meri prihvatila i stanovišta koje je istorijska nauka zauzela - ocenio je Vukosavljević.\nOn je dodao da je istorija takva da je stalno predmet kontroverzi i izazova, ali u predstavljanju mladoj publici, oni koji se time bave i koji su za to odgovorni, pa i celo društvo, moraju, smatra ministar, biti vrlo obazrivi i da se ti stavovo zasnivaju na istorijskim činjenicama.\n- Nema nespornih istorijskih činjenica, ali postoje pretežno nesporne činjenice i mislim da bi ih se valjalo pridržavati kada je reč o tumačenju naše vrlo delikatne istorije. Očigledno ovde imamo jedan neveseo primer - rekao je Vukosavljević.\nDRUŠTVO Dečiji časopis rehabilituje Ljotića?\nSRBIJA Politika: Hoće izbore da bi zauzeli sever Kosova\nPonedeljak 21.01.2019. 20:19\nJedinoj istoriji kojoj se trebamo detaljnije obratiti je o kriminalcu Hrvatu Tita koji tokom rata i u „mirnoj“ fazi Hrvatoslavije ops pardon Jugoslavije oduzeo stotinama hiljada srpskih dusa. I ako je toliko ekstra i super bila ta druga Jugoslavija onda se treba detaljno razmotriti zasto su je 1940.ih do 1980.ih toliko masovno nju napustili ljudi.


Radnici Rudstroja traže poništenje privatizacije – Magazin Plus\nHome/Radnici Rudstroja traže poništenje privatizacije\nČlanovi sindikalne organizacije preduzeća „Rudstroj” Kakanj na sastanku sa predstavnicima Općine Kakanj prezentirali su probleme u radu ovog preduzeća i u okviru svojih zahtjeva zatražili pomoć općinskih službi u iznalaženju optimalnih rješenja.\nRadnici Rudstroja ističu da razumiju da Općina nema nadležnosti u pogledu revizije privatizacije, zdravstvenog osiguranja i slično, ali da očekuju pomoć od Općine u smislu davanja uputa kome se obratiti i od koga tražiti aktivizam u rješavanju problema.\n– Oni su došli da zatraže našu pomoć, naše mišljenje i sugestije, šta bismo mi mogli pomoći njima u prevazilaženju postojećeg stanja. Ovaj slučaj nije nadležnost Općinskog vijeća, sobzirom na vlasničku strukturu, jer je to privatno poduzeće, ali su zamolili da se upoznaju članovi Kolegija općinskog vijeća. Dogovorili smo se da upute zahtjev za organizaciju sastanka sa Kolegijem i mislim da ćemo organizirati taj sastanak – kaže Slaven Katičić, predsjedavajući Općinskog vijeća Kakanj.\nSindikalci traže, između ostalog, poništenje privatizacije “Rudstroja”, krivičnu odgovornost osoba koje su dovele do trenutnog stanja, kao i krivičnu odgovornost osoba koje su, prema tvrdnjama radnika, stekle imovinsko-materijalnu korist od “Rudstroja”.\nNaime, preduzeća poput “Rudstroja” ne mogu kroz tendersku proceduru dobiti poslove, jer imaju problema s izvršavanjem poreskih obaveza, ali traže da se pokrenu izmjene zakonskih rješenje u smislu da se omogući preduzećima koja su u fazi konsolidacije, učešće u tenderskim procedurama, kako bi ta preduzeća imala priliku dobiti poslove i tako osigurati izlazak iz krize.


Trojica mladića iz Pirota uhapšeni sa oko 300 grama marihuane | Pirot Info\nNaslovna LOKALNA SAMOUPRAVA Bela Palanka Trojica mladića iz Pirota uhapšeni sa oko 300 grama marihuane\nOko 300 grama marihuane pronašla je policija kod dvojice mladića iz Pirota koji su uhapšeni, a u istoj akciji priveden je i 21-godišnji mladić iz tog grada kod koga je pronađen paketić sa tri grama ove droge.\nNajpre su uhapšeni 18-godišnji N. L. i 17-godišnjak i oni se terete za krivično delo neovlašćena proizvodnja i stavljanje u promet opojnih droga, a potom je uhapšen i 21-godišnji D. M. iz okoline Pirota, koji je osumnjičen za krivično delo neovlašćeno držanje opojnih droga.\nPolicija je na području Bele Palanke, u automobilu u kome su bili osumnjičeni, kod 17-godišnjeg putnika pronašla tri paketića sa oko 300 grama marihuane, koju je, kako se sumnja, zajedno sa N. L. prodavao uživaocima sa područja Pirota – saopštavaju iz policije.\nDodaju da je nakon toga kod 21-godišnjeg mladića iz Pirota pronađen paketić sa oko tri grama marihuane.\nDvojici mladića koji su uhapšeni u Beloj Palanci određen je pritvor do 30 dana, dok je D. M, uz krivičnu prijavu, priveden Višem javnom tužilaštvu u Pirotu.\nPrethodni tekstZZJZ Vranje: U Pčinjskom okrugu 70 pozitivnih, Bosilegrad bez novozaraženih\nSledeći tekstNa dan Svetog Save promocija knjige “150 godina osnovnog obrazovanja u Caribrodu / Dimitrovgradu”


Građani kamenovali policiju, policajac pogođen u glavu – ASinfo Portal\nGrađani kamenovali policiju, policajac pogođen u glavu\nPODGORICA – Uprava policije Crne Gore saopštila je da su večeras građani, koji su blokirali kružni tok prema Aerodromu Podgorica, gađali kamenjem policiju, da je jedan policajac pogođen u predjelu glave i da je blokada otklonjena, a upozoreno je da će za ovakve buduće incidente biti “odgovorni organizatori ovih aktivnosti, uključujući i crkvene velikodostojnike”.\n“Građani su večeras blokirali kružni tok prema Aerodromu Podgorica, kamenovali policijsku patrolu koja se nalazila u blizini, a nakon dolaska Interventne jedinice nastavili su kamenovanje kojom prilikom je jedan policijski službenik povređen u predelu glave, dok su tri policijca zadobila povrede u predelu tela”, saopštila je Uprava policije Crne Gore.\n“Policijska patrola je večeras oko 19 časova primjetila grupu građana koja se sumnjivo ponašala i pokušala da ih legitimiše, što su oni odbili i kamenovali dva policajca i vozilo”, navodi se u saopštenju crnogorske policije dostavljenom Tanjugu.\nGrupa građana je, kako se navodi, blokirala saobraćaj na kružnom toku prema Aerodromu Podgorica, a na lice mjesta je odmah upućena Interventna jedinica policije.\n“Prilikom preduzimanja zakonskih mjera i radnji, građani su kamenovali službenike Interventne jedinice kada je u glavu kamenicom pogođen službenik Centra bezbednosti Podgorica Dalibor Živković. On je zadobio povrede glave i transportovan je u Urgentni blok na ukazivanje pomoći”, stoji u saopštenju.\nZbog blokade puta Hitna pomoć nije uspjela da dođe do povrijeđenog policijaca, koga je do Urgentnog bloka trasportovao jedan građanin, koji mu je i ukazao pomoć, a kome se crnogorska policija u saopštenju zahvalila.\nOsim Živkovića, navodi se, još tri službenika Uprave policije su u ovom događaju zadobila lake povrede.\nBlokada koju su građani uspostavili je otklonjena i saobraćaj se odvija normalno.\nU toku su dalje policijske mjere i radnje na identifikovanju i procesuiranju lica, kaže se u saopštenju.\nUprava policije Crne Gore ukazuje na činjenicu da pozivi vjerskih velikodostojnika “dovode do narušavanja javnog red i mira, ugrožavanja imovine i do povrjeđivanja policijskih službenika” i upozorava da će za ovakve buduće incidente smatrati da su “odgovorni organizatori ovih aktivnosti, uključujući i crkvene velikodostojnike”.\nПОДГОРИЦА: Тројица посланика Демократског фронта чекају саслушање код тужиоца, остали пуштени


Svečani doček za Bajdena ispred Palate Srbija – NovostiDana.rs\nSvečani doček za potpredsednika SAD Džozefa Bajdena, koji je danas doputovao u Beograd gde će razgovarati sa srpskim državnim vrhom, priređen je ispred Palate Srbija\nBEOGRAD – Svečani doček za potpredsednika SAD Džozefa Bajdena, koji je danas doputovao u Beograd gde će razgovarati sa srpskim državnim vrhom, priređen je ispred Palate Srbija.\nPosle razgovora dveju delegacija, a zatim i razgovora „u četiri oka“ Vučića i Bajdena iza zatvorenih vrata, premijer i potpredsednik SAD će se obratiti novinarima.\nPalatu Srbija nadletali su helikopteri, a saobraćaj u Bulevaru Mihaila Pupina je bio zatvoren. To je bio vidljiv deo inače opsežnih mera bezbednosti.\nOn će u Beogradu razgovarati i sa predsednikom Srbije Tomislavom Nikolićem.\nBajden je doputovao sa suprugom Džil, jednom od unuka, ali i delegacijom u kojoj je više od 400 ljudi.\nTokom njegovog boravka u glavnom gradu Srbije na snazi će biti sve neophodne bezbednosne mere, kakve su već viđene prilikom prethodne, prve posete Beogradu, 2009. godine. Poseta drugog čoveka američke administracije predstavlja, po oceni analitičara, pozitivan signal s obzirom na to da SAD podržavaju evropski put Srbije i da su odigrale aktivnu, može se reći i veoma značajnu, ulogu u deblokadi procesa otvaranja poglavlja 23 i 24 u pregovorima sa EU.\nŠta će biti teme njegovih razgovora nisu još saopštile ni američka, ni srpska strana. Nema ipak sumnje da će tema biti dijalog Beograda i Prištine, kao i još neka, otvorena, ali nezaključena pitanja, poput paljenja američke ambasade, slučaja Bitići, te, mimo bilateralnih odnosa, pitanja koja takođe manje-više nisu nova, uključujući odnose sa Rusijom, migrantsku krizu, terorističke napade…\nNovi momenat u odnosima dve strane naznačen je u martu ove godine, kada je potpredsednik SAD pozvao premijera Vučića telefonom na 17. godišnjicu bombardovanja naše zemlje i preneo mu da „žali zbog civilnih žrtava tokom akcije NATO, kao i tokom ratova 90-tih“.\nBajden će se danas po drugi put sastati sa premijerom Vučićem od septembra prošle godine, kada su se sastali u Vašingtonu, a Bela kuća je nakon toga saopštila da je potpredsednik SAD u razgovoru s Vučićem ukazao na strateški značaj napora Srbije da promoviše pomirenje u regionu, uključujući napredak u dijalogu sa Kosovom pod pokroviteljstvom EU. Nekadašnji američki diplomata i stručnjak za Balkan Džejms Huper ocenjuje u susret dolasku američkog potpredsednika da je Bajdenova poseta Beogradu potencijalno jako važna, ukoliko sa sobom nosi poruku da SAD žele da razviju bliskiji partnerski odnos sa Beogradom.\nBliskiji odnos SAD i Srbije mogao bi da donese dobro ne samo dvema državama, već i Prištini. Što se posete Bajdena Prištini tiče, sutra, očekuje se da će u susretu sa tamošnjim liderima biti reči o saradnji Kosova i SAD, ispunjavanju odrednica Briselskog sporazuma i daljoj saradnji sa Srbijom na regulisanju „međudržavnih odnosa“, budući da SAD srpsku pokrajinu smatraju posebnom državom i podržavaju put Prištine ka evropskim i međunarodnim institucijama – članstvu u EU I NATO.\nKosovski novinar Idro Seferi ocenjuje da će Bajden u Prištini ovaj put izneti znatno oštrije poruke, nego u Beogradu.\nBajden i njegova supruga Džil će posetiti mesto u blizini baze „Bondstil“, gde će učestvovati u ceremoniji posvećenoj imenovanju ulice u čast njihovog pokojnog sina Boa Bajdena, gde bi trebalo i da se obratiti okupljenima.\nALEKSANDAR VUCIC, DZOZEF BAJDEN, IVICA DACIC\nDZOZEF BAJDEN, ALEKSANDAR VUCIC\nALEKSANDAR VUCIC, DZOZEF BAJDEN, IVICA DACIC, NEBOJSA STEFANOVIC, ZORAN DJORDJEVIC, MARKO DJURIC\nSVECANI DOCEK DZOZEFA BAJDENA ISPRED PALATE SRBIJA\nZASTAVE SAD I SRBIJE\nGARDISTI UOCI SVECANOG DOCEKA BAJDENA\nMINISTRI VLADE SRBIJE UOCI SVECANOG DOCEKA BAJDENA\nHELIKOPTER NADLECE PALATU SRBIJE\nPovezanoBajden, gradovi, novosti online, vesti, Vučić


Agencija Initiative najuspešnija u dobijanju novih klijenata - PORTAL\nSVET – Agencija Initiative najuspešnija je globalna agencija u prvoj polovini 2018. godine prema izveštaju međunarodne konsultantske kuće R3.\nOvaj izveštaj uspešnost agencija određuje u odnosu na porast broja klijenta. Initiative je u poslednjih godinu dana na svetskom nivou započeo saradnju sa kompanijama kao što su Carlsberg, LEGO, Converse, Whirlpool, Revlon. Globalnom uspehu doprineli su i klijenti dobijeni na pojedinim tržištima. Tako je agencija Initiative Beograd koja posluje u okviru IPG Mediabrands SEE i deo je I&F McCann Grupe ove godine na tržištu Srbije započela saradnju sa jednom od najvećih turskih kompanija iz industrije lepote Kopas Kozmetik.\nIzveštaj R3 ističe da su od početka 2018. godine globalne medijske agencije imale porast od 3 odsto u dobijanju novih klijenata. Međutim, i pored malog povećanja novih klijenata, ukupni poslovni prihodi agencija porasli su za čak 36 odsto.\nTekst objavio: UrednikDatum: 31.08.2018, 02:50 31.08.2018\nNEM 2019 od 10. do 13. juna u Dubrovniku!\nMedia Polis i Tele2 nastavljaju saradnju


Pirot uskoro dobija Plan održive urbane mobilnosti - Pirot Plus Online\n28. februar 2020. 11:39 Lokalna samouprava Pirot Plus Online\nDanas je na programu treća i poslednja radionica u procesu izrade Plana. Planom je predviđeno da se prednost da kretanjima biciklista i pešaka po gradu u odnosu na automobile. Pirot je među prvim gradovima koji će dobiti Plan urbane mobilnosti u Srbiji. Gradovi koji dobiju ovaj Plan lakše će doći do evropskih fondova koji finansiraju mere održive urbane mobilnosti, što je ustvari osnovni benefit plana, kaže Klara Danilović, predstavnica Stalne konferencije gradova i opština.\nBojana Ristanović, koordinator GIZ-a za urbanu mobilnost u Srbiji kaže da je ovaj regionalni projekat počeo krajem 2017. i trajaće do avgusta ove godine.


U Klivlendu osudjen Srbin osumnjičen za ratne zločine | Magazin Restart\nSrbin izbegao iz nekadašnje Jugoslavije, Slobodan Mutić, koji je priznao da je dao lažne podatke u imigracionim dokumentima o tome da li je ranije učestvovao u genocidu ili etničkom čišćenju, osudjen je u američkoj državi Ohajo na dve godine zatvora.\nMutić će posle služenja zatvorske kazne u SAD biti vraćen u Hrvatsku, gde će mu se suditi za optužbu o navodnim ratnim zločinima, rekao je portparol tužilaštva u Klivlendu Majk Tobin.\nInterpol je 2002. godine izdao nalog za hapšenje Mutića, dodao je Tobin.\nMutić (53) je od 1999. godine živeo u predgradju američkog grada Barberton u Ohaju. Oženjen je i ima dvoje dece, a 2012. godine radio je u livnici kada su ga američki federalni agenti ispitivali o njegovom životu u ratom razorenoj Jugoslaviji.\nAmeričke vlasti su saopštile da je Mutić priznao u pismenoj izjavi da su on i još jedan muškarac 1992. godine ubili jedan hrvatski par. On je takodje osumnjičen za treće ubistvo u tom regionu koje nije povezano sa etničkim čišćenjem, rekao je Tobin.\nMutićev advokat Ves Damas nazvao je slučaj „tragičnom situacijom“.\nOn je dodao da je Mutićevo najmladje dete rodjeno u SAD, a da je njegovo najstarije dete „amerikanizovano“.\nOznake:HrvatskaInterpolKlivlendratni zločiniSADSlobodan Mutić


Vesti - Wolf Theiss donira 30.000 evra Fondaciji Ana i Vlade Divac za obnovu 12 porodičnih biznisa uništenih u poplavama\nWolf Theiss donira 30.000 evra Fondaciji Ana i Vlade Divac za obnovu 12 porodičnih biznisa uništenih u poplavama\nAustrijska advokatska kancelarija Wolf Theiss donirala je preko Fondacije Ana i Vlade Divac blizu 30.000 evra za obnovu malih porodičnih, uglavnom poljoprivrednih biznisa stradalih u poplavama. Zahvaljujući ovoj donaciji, najmanje 12 porodica koje žive u selima u okolini Obrenovca (Srbija) i Bijeljine, odnosno Orašja (BiH) će dobiti pomoć za obnovu svojih porodičnih gazdinstava.\nOdabrana domaćinstva, uglavnom sa većim brojem članova, pretrpela su ogromnu štetu prilikom majskih poplava, a porodični posao im je bio jedini izvor prihoda. Zahvaljujući ovoj donaciji, dobiće nova sredstva za rad u oblasti poljoprivrede, voćarstva i stočarstva čime ćemo im pomoći da ponovo mogu da žive od svog rada. Jedan od odabranik korisnika je Ivan Ranković iz Obrenovca koji je dobio 5 tona đubriva koje mu je potrebno da započne prolećnu setvu i nastavi sa poljoprivredom koja mu je izvor prihoda.\n"Ova donacija je samo jedan u nizu socijalno odgovornih projekata koje podržavamo i u kojima smo uzeli aktivno učešće, u skladu sa našom poslovnom politikom aktivnog društveno odgovornog poslovanja" rekao je advokat Miroslav Stojanović, partner Wolf Theiss-a.\nU okviru ove saradnje i donacije Wolf Theissa, pomognut je i karate klub Soko iz Obrenovca kome je u majskim poplavama stradala sva oprema za treniranje. U klubu trenira oko 80 dece a zahvaljujući ovoj donaciji, dobili su opet mogućnost da nastave sa treninzima i takmičenima.


Dan online - Ekonomija: Umjesto plate, dobili akontaciju - 2019-01-03\nEkonomija PRIJETNJE OBUSTAVOM RADA URODILE PLODOM RADNICIMA „VEKTRE JAKIĆ“ Umjesto plate, dobili akontaciju\nPošto su zaprijetili poslovodstvu da će u ponoć, 31. decembra, otići kućama, zaposleni u pogonu Energana „Vektre Jakić“ dobili su dio plate u vidu akontacije. Ostali radnici „Vektre Jakić“ ostali su da čekaju šest plata iz prošle godine, koje im duguje poslovodstvo.\nNaime, kako smo nezvanično saznali, poslovodstvo je dalo obećanje svim radnicima da će u poslednjim danima decembra dobiti sve zaostale plate, ali obećanje nije održano. Kada su to shvatili, radnici Energane, iz koje se snabdjeva grijanjem čitava fabrika, poslovodstvu su zaprijetili da će tačno u ponoć otići kućama i da će Energana obustaviti rad. Poslovodstvo je shvatilo da bi takav potez zaposlenih u Energani izazvao pravi kolaps i ogromne štete, jer bi došlo do smrzavanja instalacija i pucanja cijevi, pa je isplatio dio plate u vidu akontacije.\nU „Vektri Jakić“ trenutno ne radi pilana niti ima proizvodnje, ali rade oni radnici koji održavaju sistem grijanja, kao i radnici na drugim održavanjima. Zaposleni u ovoj kompaniji nijesu primili plate za poslednjih šest mjeseci, dok su za plate iz prošle godine, tokom prethodnih mjeseci imali mogućnost da uzmu dasku, pijesak i druge proizvode „Vektre Jakić“.


Lider SDS Boris Tadić kaže da je pet opozicionih kolona na beogradskim izborima korak ka porazu, i da predstavlja iskaz jedne nezrelosti i političke infantilnosti. Činim maksimalan napor da se objedini opozicija, naveo je.\nPredsedništvo Socijaldemokratske stranke (SDS) večeras nije odlučilo kako će stranka nastupiti na predstojećim beogradskim izborima, rečeno je u SDS. Funkcioner SDS Konstantin Samofalof agenciji Beta rekao je da će odluka o tome biti doneta "u skorije vreme".\nTadić: Pet opozicionih kolona je korak ka porazu\nTadić: Dragan, Saša i Vuk su nesposobni\nDok Đilas, Janković, Jeremić i Stefanović očekuju da ih Tadić podrži, on priča kako su oni glupi! Predsednik Socijaldemokratske stranke (SDS) Boris Tadić, koji se još nije izjasnio kako će izaći na beogradske izbore, prema našim saznanjima, definitivno se neće pridružiti Saši ...\nLider SDS Boris Tadi izjavio je za N1 da je pet opozicionih kolona na beogradskim izborima korak ka porazu, i da predstavlja iskaz jedne nezrelosti i političke infantilnosti. On je naveo da će ta stranka učiniti napor da objedine proevropske građanske kolone.\nPredsedništvo Socijaldemokratske stranke večeras nije odlučilo kako će stranka nastupiti na predstojećim beogradskim izborima, rečeno je u stranci. Funkcioner SDS Konstantin Samofalof agenciji Beta rekao je da će odluka o tome biti doneta "u skorije vreme".\nTadić: Jedino jedinstvena lista ruši režim\nBeograd -- Boris Tadić kaže da je za izbore u Beogradu potrebno formirati jedinstvenu listu građanske proevropske opozicije jer je jedini način da se smeni aktuelni režim. Lider Socijaldemokratske stranke je u intervjuu za najnoviji nedeljnik "Novi magazin" rekao je da će SDS, ...\n"Jedino jedinstvena lista opozicije ruši režim"\nLider Socijaldemokratske stranke Boris Tadić je rekao da je za izbore u Beogradu potrebno formirati jedinstvenu listu građanske proevropske opozicije jer je jedini način da se smeni aktuelni režim. Tweet A. Čukić Boris Tadić Tadić je u intervjuu za nedeljnik "Novi magazin" ...\nBORIS TADIĆ: Za izbore u Beogradu formirati jedinstvenu listu građanske opozicije


PopArt Archives - Page 1188 of 1193 - Domino magazin\nsve o umetnosti, filmovima, serijama, fotografiji, pozorištu i muzici\nRadiohead objavili detalje singla\nObjavljeno 01/12/2007 od Domino Magazin\n'Jigsaw Falling Into Place' je pesma koja će biti prvi singl sa novog albuma sastava Radiohead 'In Rainbows'. Album će se u prodaji pojaviti 31. decembra a singl će u prodaji biti od 14. januara kao CD, vinilno i digitalno izdanje.\nHendriksov album iz 1968. za 20.000 dolara\nAlbum Džimija Hendriksa iz 1968. prodat je za 20.000 dolara (13.549 evra) na "Kristijevoj" (Christie's) aukciji uspomena na najuspešnije rokere šezdesetih i sedamdesetih godina u Njujorku.\nWarner Music kupio prava na Sinatru\nWarner Music Group Ltd. je sklopio ugovor sa porodicom Frank Sinatra-e o kupovini prava za njegovu muziku, filmove, ime i pojavu na globalnom nivou. Novi ugovor su potpisali njegovi naslednici, deca Nancy, Tina i Frank junior koji očekuju pozamašnu svotu od autorskih prava kada Warner objavi celokupan katalog radova Frank Sinatra-e.\nIluzija KOJA prija\nU sredu su u SKC - u svečano otvoreni "Dani discipline u Beogradu", kao "poslednja i konačna" promocija albuma "Kada kažeš muzika, na šta tačno misliš, reci mi", u okviru kojih je postavljena izložba širokog opusa prepoznatljivih vizuelnih radova Dušana Kojića - Koje u oblasti dizajna, videa i web animacije.\nPrince i Radiohead bez Brit nominacija\nRadiohead i Prince sledeće godine neće moći da budu nominovani za Brit nagrade zbog pravila glasanja. Prema pravilima dodele nagrada samo albumi koji su ušli na listu 75 najprodavanijih albuma ili singlova u poslednjih 16 meseci mogu da budu nominoviani.\nVroom na pravnom fakultetu u Nišu\nSezonu atraktivnih koncerata u 2007. u Klubu SKC-a na pravnom fakultetu u Nišu zatvara sastav Vroom! Ovaj nastup je zakazan za subotu, 15.decembar sa početkom u 21.30h! Cena ulaznice je 350,00 dinara,a karte će biti puštene u prodaju od petka, 30.novembra 2007. u Happy House-u ,CD Soundu i Energy music shop-u.\nFilm ‘Control’ ponovo nagrađen\n‘Control’ biografski film o životu frontmena sastava Joy Division dobitnik je pet nagrada na godišnjoj dodeli ‘British Independent Film Awards’. Reditelj filma, Anton Corbijn, je dobio nagradu za najboljeg reditelja dok je Sam Riley, koji tumači Ian Curtisa, dobio nagradu za najboljeg novog glumca.\nObjavljeno 30/11/2007 od Domino Magazin\nDebi Milman (Debbie Millman) je, kao član uredničkog tima Publikumovog kalendara 2008, nedavno boravila u Beogradu. Milmanova je poznati brending strateg i partnerka u Sterling Brands, jednoj od vodećih kompanija za brending u SAD, čiji su klijenti Gillette, Star Wars, Nestle, Pepsi i Campbells\nNastavak City of God\nNajprodavaniji albumi u novembru\nObjavljeno 29/11/2007 od Domino Magazin\nPlato Music Store\nRoboti sada hvataju lopove u prodavnicama\nProverite pasoš da vas ne vrate sa granice


Ko je ubio Davida Dragičevića : Umjesto detaljne istrage, stigmatizacija žrtve | Kliker.info\nKo je ubio Davida Dragičevića : Umjesto detaljne istrage, stigmatizacija žrtve\nRoditelji tvrde da im do danas nije saopšteno vrijeme smrti njihovog sina, što bi obdukcijom trebalo da bude utvrđeno. Obdukcija je morala, a to se nije desilo, da da jasan odgovor i na sledeća pitanja – ako je na tijelu nađena bilo kakva povreda, obdukcija će utvrditi da li je tu povredu nanio neko drugi i, ako jeste, čime, na koji način, koliko vremena prije nego što je smrt nastupila i da li je prouzrokovala smrt. Prema Zakonu o sudskoj medicini, vještak (patolog) treba da utvrdi vrijeme smrti, što se u ovom slučaju nije desilo. Po nalogu Ministarstva zdravlja RS ponovljena je obdukcija, a saopšteno je samo da je patolog iz Beograda potvrdio nalaze kolege Karana. Svoju pomoć u istrazi ponudili su i predstavnici FBI.